
1.


Na temelju članka 28. stavka 1. Zakona o zaštiti i spašavanju („Narodne novine“ broj 174/04., 79/07. i 38/09.) te članka 101. Statuta Grada Novigrada-Cittanova, („Službene novine Grada Novigrada-Cittanova 05/09.) gradsko vijeće Grada Novigrada-Cittanova je na svojoj sjednici održanoj dana 23. ožujka 2011. godine donijelo

ZAKLJUČAK

o usvajanju izvješća o stanju sustava zaštite i spašavanja na području Grada Novigrada-Cittanova za 2010. godinu

I.

Usvaja se razmotreno stanje zaštite i spašavanja na području Grada Novigrada-Cittanova za 2010. godinu.

II.

Stanje zaštite i spašavanja na području  za 2010. godinu analizirano je u prilogu koje čini sastavni dio ovog Zaključka.

III.

Ovaj Zaključak stupa na snagu osmog dana od dana objave u „Službenim novinama Grada Novigrada-Cittanova“.

KLASA: 810-03/11-01/1

UR. BROJ: 2105/03-02-11-8

Novigrad, 23. ožujka 2011.

GRADSKO VIJEĆE GRADA NOVIGRADA-CITTANOVA

PREDSJEDNICA GRADSKOG VIJEĆA

Sonja Jurcan, v.r.

STANJE SUSTAVA ZAŠTITE I SPAŠAVANJA 

NA PODRUČJU GRADA NOVIGRADA-CITTANOVA  ZA 2010. godinu

Temeljem  čl.10. stavak 1.  Zakona o izmjenama i dopunama Zakona o zaštiti i spašavanju (NN.79/07.)  predstavnička tijela jedinica lokalne samouprave u ostvarivanju prava i obveza u području zaštite i spašavanja, najmanje jednom godišnje, ili pri donošenju proračuna, razmatraju stanje zaštite i spašavanja, donose smjernice za organizaciju i razvoj sustava zaštite i spašavanja na svom području,u proračunu osiguravaju sredstva namijenjena za financiranje sustava zaštite i spašavanja u narednoj godini, te obavljaju i druge poslove zaštite i spašavanja utvrđene zakonom.

Sustav zaštite i spašavanja je oblik pripremanja i sudjelovanja sudionika zaštite i spašavanja u reagiranju na katastrofe i velike nesreće, te ustrojavanje, pripremanje i sudjelovanje operativnih snaga zaštite i spašavanja u prevenciji, reagiranju na katastrofe i otklanjanju mogućih uzroka i posljedica katastrofa. 

Procjena ugroženosti, planovi zaštite i spašavanja i plan civilne zaštite

      Procjena ugroženosti stanovništva,  materijalnih i kulturnih dobara, planovi zaštite i spašavanja te plan civilne zaštite temeljni su dokumenti za definiranje sustava zaštite i spašavanja na području. Tim se dokumentima reguliraju okviri i potrebe razvoja sustava, postojeće i potrebne snage i sredstva. Zakonska regulativa za potrebe tih dokumenata pretpostavlja izradu niza drugih dokumenata poput urbanističkih planova, plana intervencije u zaštiti okoliša, Plana intervencije kod iznenadnog onečišćenja mora, Plana zaštite od poplava, izvode iz Procjene ugroženosti i planova zaštite i spašavanja Istarske županije, odosno državnih planova, te druge dokumente propisane Zakonima. 
Temeljem Zakona o izmjenama i dopunama Zakona o zaštiti i spašavanju (NN. 79/07 ) i Pravilnika o metodologiji za izradu procjena ugroženosti i planova zaštite i spašavanja (NN. br. 38/08) osnovana je Radna grupa i započeta je izrada navedenih dokumenata.

Do donošenja nove Procjene ugroženosti civilnog stanovništva i materijalnih dobara od mogućeg nastanka prirodnih i civilizacijskih katastrofa primjenjivati će se postojeći dokumenti.

Sudionici zaštite i spašavanja 

Stožer zaštite i spašavanja:

Na temelju Zakona o zaštiti i spašavanju ( „NN“ 174/04, i 79/07), i Pravilnika o mobilizaciji i djelovanju operativnih snaga zaštite i spašavanja („NN“ 40/08 ) imenovan je Stožer zaštite i spašavanja kao stručna potpora načelniku kod rukovođenja operativnim snagama  sa  ulogom praćenja, planiranja i usklađivanja aktivnosti sustava zaštite i spašavanja  Tijekom izrade gore navedenih dokumenata predviđa se i izrada Plana pozivanja članova Stožera zaštite i spašavanja kao i  Pravilnika rada Stožera zaštite i spašavanja. 

Stožer zaštite i spašavanja tijekom 2010. godine bio je aktivirano za potrebe koordinacije ljetne i požarne sezone te pripreme za izradu novih dokumenata zaštite i spašavanja. 

Civilna zaštita: Zapovjedništvo i postrojbe, snage za provođenje sklanjanja, sustav uzbunjivanja građana

Civilna zaštita je oblik organiziranja,pripremanja i sudjelovanja građana,pravnih osoba,tijela državne uprave i jedinica lokalne samouprave uprave radi zaštite i spašavanja građana i materijalnih dobara od opasnosti i posljedica prirodnih,tehničko-tehnoloških,ekoloških nesreća. Postrojba Civilne zaštite je još u fazi osnivanja, a njeno se ustrojavanje planira za prvi dio 2011. godine. Bez svog posebnog zakona, njen razvoj ovisit će o postojećoj pravnoj regulativi, nadograđujući postojeće stanje novim elementima. 
Ustrojeno je Zapovjedništvo CZ, a izrađena je i Odluka o ustroju postrojbi civilne zaštite koja mora biti usklađena sa Procjenom ugroženosti i ostalim gore navedenim dokumentima. Predviđena su i sredstva za opremanje postrojbi u Proračunu. 

Snage za provođene sklanjanja spadaju u sustav civilne zaštite, kao i snage za provođenje i održavanje sustava uzbunjivanja građana. Sve navedene snage se temeljem važeće zakonske regulative ustrojavaju, popunjavaju i aktiviraju u suradnji sa Područnim uredom države uprave Pazin. 

Vatrogasna zapovjedništava i postrojbe

Na području Grada Novigrada-Cittanova su tijekom 2010. djelovale Područna vatrogasna zajednica, Javna vatrogasna postrojba Umag i Dobrovoljno vatrogasno društvo „Neapolis“. Njihove su aktivnosti definirane posebnom zakonskom regulativom, ali kao gotove operativne snage temeljni su nositelji sustava zaštite i spašavanja. Uz nekoliko manjih intervencija zapažen je bila uloga ljudstva i tehnike pri sanaciji štete od prodora vode u sportsku dvoranu 19.9.2010.

Neapolis d.o.o.

Održava čistoću javnih površina i plaža na teritoriji Grada. Opremljen za manje intervencije (odvoz naplavina s obale, raskrčivanje oborenih stabala, higijeničarski poslovi, posipavanje cesta, sanacija manjih oštećenja na prometnicama i sl). 

Odrađen velik posao kod ublaživanja posljedica elementarne nepogode koja je zadesila Grad u rujnu.  

Policijska postaja 

Policija svoje poslove obavlja u okviru važeće zakonske regulative kao dio sustava zaštite i spašavanja.

Hitna medicinska pomoć

Istarski domovi zdravlja organizirani su kao sedam ispostava (Buzet, Labin, Pazin, Poreč, Pula, Rovinj i Umag) koje su zadužene za organiziranje i pružanje cjelokupne zdravstvene zaštite, pa i hitne medicinske pomoći na područjima za koje su ugovorile pružanje ovog oblika zdravstvene zaštite s Hrvatskim zavodom za zdravstveno osiguranje. Područje je pod ingerencijom najbliže smještene ispostave HMP u Umagu. 

Broj pregledanih pacijenata naglo raste tijekom ljetnih mjeseci i možemo konstatirati da ja nedostatna opremljenost i popunjenost Hitne medicinske službe za te potrebe.

Lučka uprava, Lučka kapetanija

Na području Grad Novigrada-Cittanova djeluje Lučka uprava koja je sastavni dio sustava Lučke uprava Istarske županije i obavlja sve poslove prema posebnim zakonskim propisima. Lučka kapetanija sukladno Pomorskom zakoniku i Zakonu o lučkim kapetanijama,djeluje na području Istarske županije ,te osim sjedišta u Puli,ima 6 ispostava i to: Umag, Novigrad, Poreč, Rovinj, Raša i Rabac. Raspolaže plovilima kako u sjedištu tako u svim ispostavama i ima ovlasti u svakom trenutku angažirati najprikladniji brod u cilju djelovanja u akciji zaštite i spašavanja. Vezano za angažiranje trgovačkih društava Dezinsekcija d.d. Rijeka, postoji ugovor o angažiranju sredstava između Vlade Republike Hrvatske, Istarske županije i trgovačkog društva dezinsekcija d.d. Rijeka. Tijekom navedenog razdoblja  Lučka kapetanija bila je u stalnom kontaktu sa svim službama zaštite i spašavanja (JVP, PP, HMP i ostalim subjektima zaštite i spašavanja). 

Županijski zavod za javno zdravstvo 

Županijski zavod za javno zdravstvo djeluje cjelovito na području županije. 

U odjelu za dezinfekciju, dezinsekciju i deratizaciju su se provodile ugovorene preventivne akcije deratizacije i dezinsekcije. Na području Istarske županije redovito se prati kakvoća zraka, površinskih i podzemnih voda, voda za piće i mora. Kakvoća zraka prati se putem imisijskih postaja te putem automatskih postaja: Fižela i oko TE Plomin. Na osnovu jednogodišnjeg monitoringa daje se kategorizacija zraka.

Godišnje izvješće dostupno je na web stranicama Istarske županije.

Zdravstvena ispravnost vode za piće prati se putem Programa Istarske županije i Grada, te uz poseban program nadzora Sanitarne inspekcije. Na osnovu ispitanih pokazatelja opskrba stanovništva zdravstveno ispravnom vodom za piće bila je uredna. Kakvoća mora prati se putem Programa Istarske županije (150 točaka) i putem koncesionara pomorskog dobra (50-60 točaka). Podaci o svim uzorkovanjima na svih 202 plaže nalaze se na web stranicama Istarske županije i Zavoda.

Veterinarska stanica

Obavlja zakonom predviđene aktivnosti u smislu utvrđivanja bolesti,slanja materijala i lešina na analize,poduzimanje naređenih mjera u slučaju dijagnosticiranja zaraze kao: Zatvaranje zaraženog područja, liječenje,cijepljenje, prisilno klanje, eutanazija itd. Higijeničarska služba uklanja i zbrinjava sve uginule životinje s javnih i drugih površina,te provodi sve druge aktivnosti opće zaštite.

Ronilački savez Istarske županije
Sukladno dosadašnjim zaključcima o potrebama uvezivanja sustava, Služba zaštite i spašavanja te Ronilački savez Istarske županije ostvarili su visok stupanj uvezanosti ronilačkih snaga na čitavom području županije te je tako i predviđeno djelovanje na cjelovitom području županije. Ustrojen je i sustav uzbunjivanja ronioca putem Vatrogasnog operativnog dežurstva županije. Stožer za traganje i spašavanje ronilačkog saveza Istarske županije je tijekom 2010. godine sudjelovao u nizu redovnih akcija na moru te u obukama ronilaca vatrogasnog sustava.

Izvršenje zadaća u skladu sa Programom aktivnosti u provedbi posebnih mjera zaštite od požara od interesa za Republiku Hrvatsku u 2010. godini

Temeljem obveza koje proizlaze iz Programa aktivnosti u provedbi posebnih mjera zaštite od požara od interesa za Republiku Hrvatsku u 2010. godini  (u daljnjem tekstu Program) poduzete su mjere uređenja i sanacije odlagališta otpada na svom području i poduzima potrebne mjere za sanaciju nekontroliranih „divljih“ odlagališta, ažuriran je Operativni plan motrenja, čuvanja i ophodnje za 2010. godinu  i izvršeno je usklađivanje podataka i odrednica iz važećeg Plana zaštite od požara od strane Područnog vatrogasnog zapovjednika. Izvršena je priprava odnosno otklanjanje nedostataka na vozilima, opremi i tehnici potrebnoj za djelovanje na požarima. Obavljeno je dodatno popunjavanje područne Javne vatrogasne postrojbe Umag za vrijeme pojačane opasnosti od požara (samo tijekom ljetne sezone), odnosno dodatno zapošljavanje vatrogasaca koji su dodatno osposobljeni i opremljeni potrebnom opremom, te je već ranije usvojena Odluka o propisivanju potrebnih agrotehničkih mjera u svrhu zaštite poljoprivrednih zemljišta te uređenja i održavanja poljoprivrednih rudina temeljem stavka 1. članka 11. i 13. Zakona o poljoprivrednom zemljištu ( NN 66/01 ).

Edukacija stanovništva na području zaštite i spašavanja

Informiranost građana je vrlo važno pitanje za sustav zaštite i spašavanja. Stoga sve organizirane snage zaštite i spašavanja daju značaj toj tematici i edukacija se na tom području temeljito provodi. Tako se mališani upoznaju sa radom policije, vatrogasaca, crvenog križa kao i sa poželjnim reakcijama u slučaju opasnosti. Edukacija se provodi od vrtićke i školske skupine djece kroz školski program i posjete navedenih ustanova. 

Financiranje sustava zaštite i spašavanja 

Pored redovnog financiranja kroz rad raznih snaga zaštite i spašavanja Proračun predviđa i dodatno financiranje sustava zaštite i spašavanje te civilne zaštite. Tijekom 2010. nisu utrošena sva predviđena sredstva.

ZAKLJUČAK

Iz ove analize stanja vidljivo je da na području Grad Novigrad-Cittanova trenutno stanje zaštite i spašavanja zadovoljavajuće te osigurava uspješno funkcioniranje zaštite i spašavanja kako u redovitim aktivnostima tako i u izvanrednim situacijama gdje bi došle do izražaja svestrano obavljene pripreme, poduzete preventivne i operativne mjere. 

Postoji veći broj sudionika zaštite i spašavanja koji su izradili zasebna izvješća koja predstavljaju dio ovog jedinstvenog dokumenta kada raspravljamo o stanju zaštite i spašavanja na području, ali još nisu svi subjekti zaštite i spašavanja pronašli svoje mjesto u sustavu iako su prema važećim propisima obvezni djelovati po pitanjima zaštite i spašavanja. 

Raspolaže se sa dovoljno operativnih snaga zaštite i spašavanja od stalno aktivnih do pričuvnih (uz potrebu ažuriranja Civilne zaštite) te Stožerom zaštite i spašavanja. 

Za stvaranje efikasnijeg ustroja zaštite i spašavanja lokalna samouprava, pravne osobe i nositelji poslova zaštite i spašavanja trebaju u cijelosti preuzeti svoju Ustavnu i zakonsku ulogu u izgradnji cjelovitog sustava zaštite i spašavanja. U tu svrhu neophodno je utvrditi obveze koje treba iskazati: planiranjem i razradom načina djelovanja u velikim nesrećama i katastrofama. Ta bi se problematika trebala riješiti donošenjem nove dokumentacije tj. Procjene ugroženosti, Planova zaštite i spašavanja i Plana civilne zaštite. 

Smjernicama za razvoj zaštite i spašavanja za naredno razdoblje potrebno je definirati daljnje pravce razvoja sustava te okvirno zacrtati pravce za izvršavanje zadaća zaštite i spašavanja sa ciljem konačne uspostave cjelovitog sustava zaštite i spašavanja.

2.

Na temelju članka 101. Statuta Grada Novigrada ("Službene novine Grada Novigrada", broj 05/09) i članka 78. Zakona o prostornom uređenju i grdanji (Narodne novine 76/07, 38/09) Gradsko vijeće Grada Novigrada na sjednici održanoj dana 23. ožujka 2011. godine donosi

ODLUKU

o izradi Izmjena i dopuna 

Detaljnog plana uređenja područja «VIDAL» 

OPĆE ODREDBE

Članak 1.

Donosi se Odluka o izradi Izmjena i dopuna Detaljnog plana uređenja područja «VIDAL» - dalje u tekstu: Odluka.

Članak 2.

Detalnji plan uređenja područja «VIDAL» - dalje u tekstu: Plan, donesen je na sjednici Gradskog vijeća Grada Novigrada održanoj dana 29. lipnja 2000. godine i objavljen u Službenim novinama Grada Novigrada br. 3 od 10. srpnja 2000. godine. Zbog uočene tehničke pogreške, objavljen je Ispravak dijela teksta /tablica/ u Službenim novinama Grada Novigrada br. 1 od 15. siječnja 2001. godine.

Članak 3.

Odlukom se utvrđuje pravna osnova za izradu Izmjena i dopuna Plana, obuhvat i  ocjena stanja u obuhvatu, način pribavljanja stručnih rješenja, vrsta i način pribavljanja geodetske podloge, popis tijela i osoba određenih posebnim propisima koja izdaju Zahtjeve za izradu Izmjena i dopuna Plana, iz područja svog djelokruga te drugih sudionika u izradi, rokovi za izradu, te izvori financiranja izrade Izmjena i dopuna Plana.

Članak 4.

Nositelj izrade, odgovoran za postupak izrade Izmjena i dopuna Plana, te donošenja istih je Grad Novigrad. Postupak izrade i donošenja Izmjena i dopuna Plana  vodit će Upravni odjel za komunalni sustav, prostorno uređenje i zaštitu okoliša Grada Novigrada / u daljnjem tekstu Odjel/. Odgovorna osoba je Pročelnik Odjela.

PRAVNA OSNOVA

Članak 5.

Pravna osnova za izradu i donošenje Izmjena i dopuna Plana dana je člankom 239. Odredbi za provođenje Prostornog plana uređenja grada Novigrada /»Službene novine Grada Novigrada« broj 1/08 - u daljnjem tekstu: PPUG Novigrada/, a Odluka se donosi temeljem obveza koje proizlaze iz odredbi članaka 60. i 78. Zakona o prostornom uređenju i gradnji /»Narodne novine« broj 76/07, 38/09 – dalje u tekstu: Zakon/.

Izmjene i dopune Plana izrađuju se u skladu s odredbama Zakona i Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (»Narodne novine« broj 106/98, 39/04, 45/04 - ispr. 163/04).

OBUHVAT IZMJENA I DOPUNA PLANA

Članak 6.

Obuhvat Izmjena i dopuna Plana istovjetan je obuhvatu Plana.

Površina obuhvata iznosi P= 14,5 ha.

Grafički prikaz granice obuhvata Plana u mj. 1: 5 000, dan je u prilogu i sastavni je dio Odluke.

OCJENA STANJA U OBUHVATU 

Članak 7.

Obuhvat  Plana nalazi se unutar građevinskog područja naselja Novigrad.

Osnovnim Planom obuhvaćen je tada većim dijelom neizgrađeni dio građevinskog područja, od čega je danas izgrađeno oko 70 %, uključujući i infrastrukturne površine i građevine.

Pretežita izgradnja odnosi se na višestambene zgrade, mješovite, pretežito stambene namjene s pratećim sadržajima.  

Zona je većim dijelom komunalno opremljena. 

CILJEVI I PROGRAMSKA POLAZIŠTA 

Članak 8.

Izradi izmjena i dopuna Plana pristupa se radi:

· usklađenja sa Zakonom,

· usklađenja s PPUG Novigrada,

· promjena i noveliranje planskih rješenja na pojedinim (neizgrađenim) dijelovima planskog područja bez promjene osnovne koncepcije Plana (izvršenja preuzetih obveza Grada Novigrada temeljem potpisanih sporazuma), 

· korekcija infrastrukturnog koridora (čestice planskih oznaka IS 1 i IS 433) u predjelu raskrižja kod groblja,

· ispravaka, u provedbi Plana, uočenih nedostataka.

Polazišta za izradu Izmjena i dopuna Plana je PPUG Novigrada, kao plan višeg reda.

POPIS POTREBNIH STRUČNIH PODLOGA POTREBNIH ZA IZRADU IZMJENA I DOPUNA PLANA

Članak 9.

Za potrebe izrade Izmjena i dopuna Plana nije planirana izrada posebnih stručnih podloga, već će se u izradi koristiti raspoloživa dokumentacija prostora, te podaci, planske smjernice i propisani dokumenti, koje će iz područja svog djelokruga osigurati tijela i osobe određeni posebnim propisima.

NAČIN PRIBAVLJANJA STRUČNIH RJEŠENJA

Članak 10.

Stručno rješenje Izmjena i dopuna Plana izradit će stručni izrađivač.

VRSTA I NAČIN PRIBAVLJANJA KATASTARSKIH PLANOVA

Članak 11.

Za potrebe izrade Izmjena i dopuna Plana Nositelj izrade će stručnom izrađivaču Plana dostaviti, službenu katastarsku podlogu odgovarajućeg mjerila, u digitalnom obliku, izrađenu i ažuriranu od strane Državne geodetske uprave od preuzetu putem Istarske županije, Upravni odjel za održivi razvoj.

Za potrebe izrade Izmjena i dopuna Plana koristiti će se i digitalni ortofoto plan.

POPIS TIJELA I OSOBA ODREĐENIH POSEBNIM PROPISIMA, KOJA DAJU ZAHTJEVE ZA IZRADU IZMJENA I DOPUNA PLANA IZ PODRUČJA SVOG DJELOKRUGA, TE DRUGIH SUDIONIKA U IZRADI IZMJENA I DOPUNA PLANA

Članak 12.

Tijela i osobe, određeni posebnim propisima, koji za potrebe izrade Izmjena i dopuna Plana dostavljaju prethodne zahtjeve, podatke, planske smjernice i propisane dokumente /u daljnjem tekstu: Zahtjevi/, te sudjeluju u postupku izrade Izmjena i dopuna Plana su :

- Državna uprava za zaštitu i spašavanje, Područni ured Pazin,

- Ministarstvo unutarnjih poslova, PU Istarska, Inspekcija zaštite od požara, 

- Ministarstvo kulture RH, Uprava za zaštitu kulturne baštine, Konzervatorski odjel u    

  Puli,

- HEP–distribucija d.o.o. Zagreb, Pogon Buje, 

- Istarski vodovod d.o.o. Buzet, Ispostava Buje,

- KP 6 maj d.o.o. Umag, 

- Hrvatske vode, VGO Rijeka,

- Hrvatska agencija za poštu i elektroničke komunikacije, 

- Istarska županija, Županijska uprava za ceste,

- Istarska županija, Zavod za prostorno uređenje.

Primjenom članka 79. Zakona navedena tijela i osobe pozvati će se da u roku od 30 dana dostave Zahtjeve.

Dostavljeni Zahtjevi moraju sadržavati podatke, planske smjernice i propisane dokumente. U dostavljenim Zahtjevima moraju se navesti posebni propisi iz područja djelokruga, te odredbe tih propisa, stručni i ostali dokumenti na kojima se temelje Zahtjevi.

Ukoliko Zahtjevi ne budu dostavljeni u roku smatrat će se da zahtjeva nema.

Ukoliko se u tijeku izrade Izmjena i dopuna Plana pojave novi zahtjevi ili posebni uvjeti, temeljem Zakona ili drugih posebnih zakona ili podzakonskih akta, iste će Nositelj izrade i stručni izrađivač Plana razmotriti, te prihvatiti ili odbiti uz  obrazloženje, temeljem ovog članka Odluke. 

ROK ZA IZRADU IZMJENA I DOPUNA PLANA, ODNOSNO POJEDINIH FAZA I ROK ZA PRIPREMU ZAHTJEVA 

Članak 13.

Ovom Odlukom daju se maksimalni i/ili Zakonom propisani rokovi za izradu pojedinih faza u postupku izrade Izmjena i dopuna Plana:

- Dostava zahtjeva, podataka, planskih smjernica i propisanih dokumenata za izradu Izmjena i dopuna Plana od strane tijela i osoba, određenih posebnim propisima : 30 dana od dana zaprimanja Odluke s pozivom za dostavu Zahtjeva,

- Odabir stručnog izrađivača i dostava podloga i podataka : 90 dana od donošenja Odluke,

- Izrada Nacrta prijedloga Izmjena i dopuna Plana i prethodna rasprava : 40 dana od dana dostave podloga i podataka,

- Izrada Izvješća o prethodnoj raspravi : 30 dana,

- Izrada Prijedloga Izmjena i dopuna Plana za javnu raspravu i početak javne rasprave: 10 dana od utvrđivanja Prijedloga Izmjena i dopuna Plana od strane Gradonačelnika Grada Novigrada,

- Javna rasprava i javni uvid: 15 dana,

- Izrada Izvješća o javnoj raspravi i izrada Nacrta konačnog prijedloga Izmjena i dopuna Plana: 30 dana od okončanja javne rasprave i javnog uvida,

- Pribavljanje mišljenja/ suglasnosti o usklađenosti Nacrta konačnog prijedloga  Izmjena i dopuna Plana sa Zahtjevima: 40 dana,

- Utvrđivanje Konačnog prijedloga Izmjena i dopuna Plana od strane Gradonačelnika Grada  Novigrada: 10 dana od zaprimanja zadnjeg mišljenja/ suglasnosti,

- Pribavljanje Suglasnosti Ministarstva zaštite okoliša, prostornog uređenja i graditeljstva na Konačni prijedlog Izmjena i dopuna Plana: 60 dana,

- Donošenje Izmjena i dopuna Plana : 30 dana od zaprimanja suglasnosti ili nakon isteka Zakonom propisanog roka.

Ukoliko iz objektivnih razloga dođe do produženja ili smanjenja trajanja pojedinog roka, ostali rokovi se pomiču, ali se ne mijenja trajanje pojedine faze sve sukladno ovom članku Odluke. Rokovi određeni odredbama Zakona, ne mogu se mijenjati.

ZABRANA I VRIJEME TRAJANJA ZABRANE IZDAVANJA AKATA KOJIMA SE ODOBRAVAJU ZAHVATI

Članak 14.

U tijeku izrade Izmjena i dopuna Plana, ne zabranjuje se izdavanje akata kojima se odobravaju zahvati u prostoru u obuhvatu.

Do donošenja Izmjena i dopuna Plana, u slučaju međusobne neusklađenosti odredbi Plana s odredbama PPUG Novigrada, odnosno Zakona, primjenjuju se odredbe PPUG Novigrada, odnosno Zakona, sve sukladno članku 60. i članku 103. Zakona.

IZVORI FINANCIRANJA IZRADE PROSTORNOG PLANA

Članak 15.

Sredstva za izradu Plana osigurat će se Proračunom Grada Novigrada za 2011. godinu.

ZAVRŠNE ODREDBE

Članak 16.

Odluka će se objaviti u »Službenim novinama Grada Novigrada«.

Odluka će se dostaviti Urbanističkoj inspekciji Ministarstva zaštite okoliša, prostornog uređenja i graditeljstva, te tijelima i osobama navedenim u članku 12. Odluke.

Članak 17.

Ova Odluka stupa na snagu osmog dana od dana objave u »Službenim novinama Grada Novigrada« .

KLASA: 350-02/09-01/17


          GRADSKO VIJEĆE GRADA NOVIGRADA

URBROJ: 2105/03-02-11-3                                        PREDSJEDNICA GRADSKOG VIJEĆA

Novigrad, 23. ožujka 2011.                                                         Sonja Jurcan, v.r.
3.

Na temelju članka 78. Zakona o prostornom uređenju i gradnji (»Narodne novine« broj 76/07, 38/09) i članka 101. Statuta Grada Novigrada (»Službene novine Grada Novigrada» broj 05/09) Gradsko vijeće Grada Novigrada na sjednici održanoj dana  23. ožujka  2011. godine donosi

ODLUKU   
o izradi Izmjena i dopuna 

Prostornog plana uređenja grada Novigrada 

Članak  1.

Donosi se Odluka o izradi Izmjena i dopuna Prostornog plana uređenja grada Novigrada, u daljnjem tekstu: Odluka.

Izrada i donošenje Izmjena i dopuna PPUG Novigrada temelje se na odredbama članaka 78.-102. Zakona o prostornom uređenju i gradnji /»Narodne novine« broj 76/07, 38/09 - u daljnjem tekstu: Zakon/.

Izmjene i dopune PPUG Novigrada izrađuju se u skladu s odredbama Zakona i Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (»Narodne novine« broj 106/98, 39/04, 45/04 - ispr. 163/04).

Članak  2.

Prostorni plan uređenja grada Novigrada, u daljnjem tekstu: PPUG Novigrada, donesen je na sjednici Gradskog vijeća Grada Novigrada održanoj dana 18. ožujka 2008. godine i objavljen u Službenim novinama Grada Novigrada br. 1 od 19. ožujka 2008. godine. 

Članak  3.

Nositelj izrade, odgovoran za postupak izrade Izmjena i dopuna PPUG Novigrada, te donošenja istih je Grad Novigrad. Postupak izrade i donošenja Izmjena i dopuna PPUG Novigrada vodit će Upravni odjel za komunalni sustav, prostorno uređenje i  zaštitu okoliša Grada Novigrada / u daljnjem tekstu Odjel/. Odgovorna osoba je Pročelnica Odjela.
Članak  4.

Izmjene i dopune PPUG Novigrada odnose se na redefiniranje turističkog razvojnog područja Antenal.

Površina obuhvata iznosi oko 30 ha, a preklapa se s površinom eksploatacijskog polja kamenoloma Antenal određenim državnim koncesijama za eksploataciju mineralnih sirovina.

Članak  5.

Polazišta za izradu Izmjena i dopuna PPUG Novigrada su Prostorni plan Istarske županije (Službene novine Istarske županije 2/02, 1/05, 4/05, 10/08 i 7/10)  kao  plan šireg područja, PPUG Novigrada i Prostorno-programska osnova područja kamenoloma Antenal izrađena veljače 2011. godine od tvrtke URBIS 72 d.d. Pula.

Posebni razlozi i ciljevi Izmjena i dopuna PPUG Novigrada su: 

· definiranje položaja i površine za uređenje turističkih sadržaja,

· definiranje položaja i površina kopnenog dijela i akvatorija morske luke posebne namjene – luka nautičkog turizma (suha marine i marina u moru)

· definiranje položaja i površine te luke otvorene za javni promet županijskog značaja,

· definiranje planskih pokazatelja u zoni (koeficijenti izgrađenosti-kig, koeficijenti iskoristivosti-kis, visine izgradnje, kapaciteti i vrste turističkih sadržaja i kapaciteti luke nautičkog turizma).

Članak  6.

Za potrebe izrade Izmjena i dopuna PPUG Novigrada izrađena je Prostorno – programska osnova područja kamenoloma Antenal od tvrtke URBIS 72 d.d. Pula i detaljni geodetski snimak eksploatacijskog polja, te će se dobiveni podaci koristiti u izradi.

Članak  7.

Stručno rješenje Izmjena i dopuna PPUG Novigrada izradit će stručni izrađivač.

Članak  8.

Izmjene i dopune PPUG Novigrada izradit će se na postojećoj topografskoj karti u mjerilu  1: 25 000, te katastarskim planovima u mjerilu 1: 5000.

Članak  9.

Tijela i osobe, određeni posebnim propisima, koji za potrebe izrade Izmjena i dopuna PPUG Novigrada dostavljaju prethodne zahtjeve, podatke, planske smjernice i propisane dokumente /u daljnjem tekstu: Zahtjevi/, te sudjeluju u postupku izrade Izmjena i dopuna PPUG Novigrada su :

- Ministarstvo poljoprivrede, ribarstva i ruralnog razvoja,

- Ministarstvo regionalnog razvoja, šumarstva i vodnog gospodarstva,

- Ministarstvo unutarnjih poslova, PU Istarska, Inspekcija zaštite od požara, 

- Ministarstvo kulture RH, Uprava za zaštitu kulturne baštine, Konzervatorski odjel u    

  Puli,

- Lučka uprava Umag – Novigrad

- Ministarstvo mora, prometa i infrastrukture Lučka kapetanija Pula, Ispostava Novigrad,
- Državna uprava za zaštitu i spašavanje, Područni ured Pazin,

- Istarska županija, Zavod za prostorno uređenje,

- Istarska županija, Županijska uprava za ceste,

- Hrvatske vode, VGO Rijeka,  

- HEP–distribucija d.o.o. Zagreb, Pogon Buje, 

- Istarski vodovod d.o.o. Buzet, Ispostava Buje, 

- KP 6 maj d.o.o. Umag.

Primjenom članka 79. Zakona navedena tijela i osobe pozvati će se da u roku od 30 dana dostave Zahtjeve.

Dostavljeni Zahtjevi moraju sadržavati podatke, planske smjernice i propisane dokumente. U dostavljenim Zahtjevima moraju se navesti posebni propisi iz područja djelokruga, te odredbe tih propisa, stručni i ostali dokumenti na kojima se temelje Zahtjevi. 

Ukoliko Zahtjevi ne budu dostavljeni u roku smatrat će se da zahtjeva nema.

Ukoliko se u tijeku izrade Izmjena i dopuna PPUG Novigrada pojave novi zahtjevi ili posebni uvjeti, temeljem Zakona ili drugih posebnih zakona ili podzakonskih akta, iste će Nositelj izrade i stručni izrađivač Izmjena i dopuna razmotriti, te prihvatiti ili odbiti uz  obrazloženje, temeljem ovog članka Odluke. 

Članak 10.

Ovom Odlukom daju se maksimalni i/ili Zakonom propisani rokovi za izradu pojedinih faza u postupku izrade Izmjena i dopuna PPUG Novigrada:

- Dostava zahtjeva, podataka, planskih smjernica i propisanih dokumenata za izradu Izmjena i dopuna PPUG Novigrada od strane tijela i osoba, određenih posebnim propisima : 30 dana od dana zaprimanja Odluke s pozivom za dostavu Zahtjeva,

- Izrada Nacrta prijedloga Izmjena i dopuna PPUG Novigrada i prethodna rasprava : 60 dana od sklapanja Ugovora o izradi Izmjena i dopuna PPUG Novigrada

- Izrada Izvješća o prethodnoj raspravi : 30 dana,

- Izrada Prijedloga Izmjena i dopuna PPUG Novigrada za javnu raspravu i početak javne rasprave: 15 dana od utvrđivanja Prijedloga Izmjena i dopuna PPUG Novigrada,

- Javna rasprava i javni uvid: 15 dana,

- Izrada Izvješća o javnoj raspravi i izrada Nacrta konačnog prijedloga Izmjena i dopuna PPUG Novigrada : 30 dana od okončanja javne rasprave,

- Pribavljanje mišljenja/ suglasnosti o usklađenosti Nacrta konačnog prijedloga Izmjena i dopuna PPUG Novigrada, prema posebnim propisima: 30 dana,

- Utvrđivanje Konačnog prijedloga Izmjena i dopuna PPUG Novigrada: 30 dana od zaprimanja zadnjeg mišljenja/ suglasnosti,

- Pribavljanje mišljenja Javne ustanove Zavoda za prostorno uređenje Istarske županije i suglasnosti Ministarstva zaštite okoliša prostornog uređenja i graditeljstva: 60 dana,

- Donošenje Izmjena i dopuna PPUG Novigrada: 30 dana od zaprimanja suglasnosti ili nakon isteka Zakonom propisanog roka.

Ukoliko iz objektivnih razloga dođe do produženja ili smanjenja trajanja pojedinog roka, ostali rokovi se pomiču uz obrazloženje, ali se ne mijenja trajanje pojedine faze sve sukladno ovom članku Odluke. 

Članak 11.

Sredstva za izradu Izmjena i dopuna PPUG Novigrada osigurat će se Proračunom Grada Novigrada za 2011. godinu, te sukladno člancima 59. i 136. Zakona iz drugih izvora, odnosno Ugovorima o financiranju uređenja građevinskog zemljišta s vlasnicima zemljišta kojima to uređenje koristi, odnosno drugim zainteresiranim osobama.

Članak 12.

Odluka će se dostaviti Urbanističkoj inspekciji Ministarstva zaštite okoliša, prostornog uređenja i graditeljstva, te tijelima i osobama navedenim u članku 9. Odluke.

Članak 13.

Odluka će se objaviti u »Službenim novinama Grada Novigrada« i stupa na snagu osmog dana od dana objave.

KLASA:    350-02/11-01/5

URBROJ: 2105/03-02-11-2

Novigrad,  23. ožujka 2011.

GRADSKO VIJEĆE GRADA NOVIGRADA

PREDSJEDNICA GRADSKOG VIJEĆA

                                                              Sonja Jurcan, v.r.

4.

Na temelju članka 101. Statuta Grada Novigrada („Službene novine Grada Novigrada", broj 05/09) i članka 78. Zakona o prostornom uređenju i gradnji („Narodne novine“ 76/07, 38/09) Gradsko vijeće Grada Novigrada na sjednici održanoj dana 23. ožujka  2011. godine donosi

ODLUKU
o izradi Urbanističkog plana uređenja ugostiteljsko turističke zone 

„Antenal“

Članak 1.

Donosi se Odluka o izradi Urbanističkog plana uređenja ugostiteljsko turističke zone „Antenal“ u daljnjem tekstu: Odluka.

Članak 2.

Nositelj izrade, odgovoran za postupak izrade i donošenja Plana je Grad Novigrad. Postupak izrade i donošenja Plana vodit će Upravni odjel za komunalni sustav, prostorno uređenje i zaštitu okoliša Grada Novigrada. Odgovorna osoba je Pročelnica Odjela.

Članak 3.

Pravna osnova za izradu i donošenje Plana dana je člankom 240. Odredbi za provođenje Prostornog plana uređenja grada Novigrada /„Službene novine Grada Novigrada“ broj 1/08 - u daljnjem tekstu: PPUG Novigrada/, a Odluka se donosi temeljem obveza koje proizlaze iz odredbi članaka 26., 75. i 78. Zakona o prostornom uređenju i gradnji / „Narodne novine“ broj 76/07 - u daljnjem tekstu: Zakon/.

Plan se izrađuje u skladu s odredbama Zakona i Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine“ broj 106/98, 39/04, 45/04 - ispr. 163/04).

Članak 4.

Obuhvat Plana određen je PPUG Novigrada, a površina obuhvata iznosi P= cca 30 ha i preklapa se s površinom eksploatacijskog polja kamenoloma Antenal.

Grafički prikaz granice obuhvata Plana u mj. 1: 5 000, dan je u prilogu i sastavni je dio Odluke.

Obuhvat Plana u cijelosti se nalazi unutar obuhvata Zaštićenog obalnog područja mora.

Članak 5.

Područje za koje se izrađuje Plan određeno je u PPUG Novigrada kao turističko razvojno područje Antenal s lukom posebne namjene – luka nautičkog turizma (suha marina i marina u moru) s površinom kopnenog dijela i akvatorija morske luke, te površina luke otvorene za javni promet županijskog značaja.

Područje predstavlja eksploatacijsko polje kamenoloma Antenal određeno državnim koncesijama za eksploataciju mineralnih sirovina u naravi neizgrađeno i devastirano područje, te u potpunosti komunalno neopremljeno. 

Članak 6.

Osnovni ciljevi i programska polazišta Plana, sukladno Zakonu su:

1. odrediti osnovu namjene površina u zoni na osnovu postojeće prostorno planske dokumentacije (površine za razvoj turističkih sadržaja, površine na kopnu i moru za razvoj sadržaja luke posebne namjene i luke otvorene za javni promet županijskog značaja, površine za rekreaciju, površine zelenila i dr.),

2. odrediti osnovu prometne, komunalne i druge infrastrukture,

3. odrediti mjere za zaštitu okoliša, očuvanje prirodnih vrijednosti, uređenje zelenih i ostalih zaštitnih površina,

4. odrediti uvjete za uređenje, gradnju i korištenje površina i građevina i time stvoriti pretpostavku za izdavanje zakonskih akata kako bi se provela izgradnja i uređenje zone.

Članak 7.

Za potrebe izrade Plana izrađena je Prostorno-programska osnova područja kamenoloma Antenal od tvrtke URBIS 72 d.d. iz Pule koja će se u izradi koristiti uz ostalu raspoloživu dokumentaciju prostora, te podatke, planske smjernice i propisane dokumente, koje će iz područja svog djelokruga osigurati tijela i osobe određeni posebnim propisima.

Članak 8.

Stručno rješenje Plana izradit će stručni izrađivač Plana.

Članak 9.

Za potrebe izrade Plana Nositelj izrade će stručnom izrađivaču Plana dostaviti, službenu katastarsku podlogu odgovarajućeg mjerila, u digitalnom obliku, izrađenu i ažuriranu od strane Državne geodetske uprave od preuzetu putem Istarske županije, Upravni odjel za održivi razvoj.

Grafički dijelovi Plana će se izraditi u mjerilu 1: 2 000, u skladu s odredbama Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova („Narodne novine“ broj 106/98, 39/04, 45/04 - ispr. 163/04) .

Za potrebe izrade Plana koristiti će se i digitalni ortofoto plan.

Članak 10.

Tijela i osobe, određeni posebnim propisima, koji za potrebe izrade Plana dostavljaju prethodne zahtjeve, podatke, planske smjernice i propisane dokumente /u daljnjem tekstu:  Zahtjevi /, te sudjeluju u postupku izrade Plana su :

- Državna uprava za zaštitu i spašavanje, Područni ured Pazin,

- Ministarstvo unutarnjih poslova, PU Istarska, Inspekcija zaštite od požara, 

- Ministarstvo kulture RH, Uprava za zaštitu kulturne baštine, Konzervatorski odjel u    

  Puli,

- HEP–distribucija d.o.o. Zagreb, Pogon Buje, 

- Istarski vodovod d.o.o. Buzet, Ispostava Buje,

- KP 6 maj d.o.o. Umag, 

- Hrvatske vode, VGO Rijeka,

- Hrvatska agencija za poštu i elektroničke komunikacije, 

- Istarska županija, Županijska uprava za ceste,

- Istarska županija, Zavod za prostorno uređenje

- Lučka uprava Umag – Novigrad

- Ministarstvo mora, prometa i infrastrukture, Lučka kapetanija Pula, Ispostava Novigrad,
Primjenom članka 79. Zakona, navedena tijela i osobe pozvati će se da u roku od 40 dana dostave Zahtjeve.

Dostavljeni Zahtjevi moraju sadržavati podatke, planske smjernice i propisane dokumente. U dostavljenim Zahtjevima moraju se navesti posebni propisi iz područja djelokruga, te odredbe tih propisa, stručni i ostali dokumenti na kojima se temelje Zahtjevi.

Ukoliko Zahtjevi ne budu dostavljeni u roku smatrat će se da Zahtjeva nema.

Ukoliko se u tijeku izrade i donošenja Plana pojave novi Zahtjevi ili posebni uvjeti, temeljem Zakona ili drugih posebnih zakona ili podzakonskih akata, iste će Nositelj izrade i stručni izrađivač Plana razmotriti, te prihvatiti ili odbiti uz obrazloženje, temeljem ovog članka Odluke. 

Članak 11.

Ovom Odlukom daju se najduži i/ili Zakonom propisani rokovi za izradu pojedinih faza u postupku izrade i donošenja Plana:

- Dostava zahtjeva, podataka, planskih smjernica i propisanih dokumenata za izradu Plana od strane tijela i osoba, određenih posebnim propisima : 30 dana od dana zaprimanja Odluke s pozivom za dostavu Zahtjeva,

- Izrada Nacrta prijedloga Plana i prethodna rasprava : 60 dana od sklapanja Ugovora o izradi Plana

- Izrada Izvješća o prethodnoj raspravi : 30 dana,

- Izrada Prijedloga Plana za javnu raspravu i početak javne rasprave: 15 dana od utvrđivanja Prijedloga Plana,

- Javna rasprava i javni uvid: 30 dana,

- Izrada Izvješća o javnoj raspravi i izrada Nacrta konačnog prijedloga Plana: 30 dana od okončanja javne rasprave,

- Pribavljanje mišljenja/ suglasnosti o usklađenosti Nacrta konačnog prijedloga Plana, prema posebnim propisima: 30 dana,

- Utvrđivanje Konačnog prijedloga Plana: 30 dana od zaprimanja zadnjeg mišljenja/ suglasnosti,

- Pribavljanje mišljenja Javne ustanove Zavoda za prostorno uređenje Istarske županije i suglasnosti Ministarstva zaštite okoliša prostornog uređenja i graditeljstva: 60 dana,

- Donošenje Plana: 30 dana od zaprimanja suglasnosti ili nakon isteka Zakonom propisanog roka.

Ukoliko iz objektivnih razloga dođe do produženja ili smanjenja trajanja pojedine faze, ostali rokovi se pomiču uz obrazloženje, ali se ne mijenja trajanje pojedine faze sve sukladno ovom članku Odluke. 

Članak 12.

Unutar neizgrađenog i komunalno neopremljenog građevinskog područja  sukladno članku 125. Zakona, do donošenja Plana za predmetno područje ne mogu izdavati akti kojima se odobravaju zahvati u prostoru.

Članak 13.

Sredstva za izradu Plana osigurat će se Proračunom Grada Novigrada za 2011. godinu, te sukladno člancima 59. i 136. Zakona iz drugih izvora, odnosno Ugovorima o financiranju uređenja građevinskog zemljišta s vlasnicima zemljišta kojima to uređenje koristi, odnosno drugim zainteresiranim osobama.

Članak 14.

Odluka će se dostaviti Urbanističkoj inspekciji Ministarstva zaštite okoliša, prostornog uređenja i graditeljstva, te tijelima i osobama navedenim u članku 9. Odluke.

Članak 15.

Odluka će se objaviti u »Službenim novinama Grada Novigrada« i stupa na snagu osmog dana od dana objave.

KLASA:     350-02/11-01/6

URBROJ:  2105/03-02-11-2

Novigrad,  23. ožujka 2011.

GRADSKO VIJEĆE GRADA NOVIGRADA

                                                                                                    PREDSJEDNICA GRADSKOG VIJEĆA

                                                                                                                     Sonja Jurcan, v.r.
5.

Na temelju pročišćenog teksta Odluke o visini spomeničke rente („Službene novine Grada Novigrada“ br. 2/07.) koji obuhvaća Odluku o visini spomeničke rente („Službene novine Grada Novigrada“, br. 10/05.) i Izmjenu i dopunu čl.3.st.1. Odluke o visini spomeničke rente („Službene novine Grada Novigrada“, br. 8/06.) i članka 101. Statuta (“Službene novine Grada Novigrada”, 5/09.), Gradsko vijeće Grada Novigrada, dana 23. ožujka 2011. godine donijelo je

IZMJENE I DOPUNE ODLUKE

O VISINI SPOMENIČKE RENTE

Članak 1.

Članak 6. Odluke mijenja se i glasi:

“Visina spomeničke rente iznosi 1,00 kn mjesečno po četvornom metru korisne površine poslovnog prostora, koji se nalazi u nepokretnom kulturnom dobru pojedinačno zaštićenom ili preventivno zaštićenom ili na području kulturno-povijesne cjeline iz članka 2. i 3. t.1. ove Odluke i 3,00 kn mjesečno po četvornom metru korisne površine poslovnog prostora, koji se nalazi u nepokretnom kulturnom dobru pojedinačno zaštićenom ili preventivno zaštićenom ili na području kulturno-povijesne cjeline iz članka 3. t.2 i t.3 ove Odluke .“

Članak 2.

Člana  9.  Odluke mijenja se i glasi:

"Utvrđeni godišnji iznos rente do 500,00 kn plaća se jednokratno u roku od 15 dana od dana dostave rješenja, a iznos iznad 500,00 kn iskazuje se i plaća u četiri tromjesečna obroka.

Ako se renta plaća u tromjesečnim iznosima, iznos za I. tromjesečje plaća se u roku od 15 dana od dostave rješenja, a ostala tri do 15 - og u posljednjem mjesecu svakog idućeg tromjesečja,  i to do 15. lipnja, rujna i prosinca tekuće godine.

Fizička ili pravna osoba koja sezonski započne obavljanje djelatnosti plaća godišnji iznos u roku od 15 dana od dostave rješenja. 


Žalbeni postupak provodi se sukladno odredbama Zakona o komunalnom gospodarstvu i Zakona o općem upravnom postupku.”

KLASA: 410-07/06-01/1

URBROJ: 2105/03-02-11-6

Novigrad, 23. ožujka 2011. godine

GRADSKO VIJEĆE GRADA NOVIGRADA

PREDSJEDNICA GRADSKOG VIJEĆA

Sonja Jurcan, v.r.

6. 


Na temelju članka 12. stavka 1.  i članka 14. stavka 1.  Zakona o poljoprivrednom zemljištu (“Narodne novine”, broj 152/08.) i članka 101. Statuta Grada Novigrada (“Službene novine Grada Novigrada”, broj 5/09.), Gradsko vijeće Grada Novigrada, na sjednici održanoj  23. ožujka 2011. godine, donijelo je 

ODLUKU

o agrotehničkim mjerama te uređivanju i održavanju

poljoprivrednih rudina na području Grada Novigrada

I OPĆE ODREDBE

Članak 1.


Ovom Odlukom propisuju se agrotehničke mjere poljoprivrednog i drugog zemljišta koje se koristi kao poljoprivredno zemljište u Gradu Novigradu, u slučajevima kada bi propuštanje tih mjera nanijelo štetu, onemogućilo ili umanjilo poljoprivrednu proizvodnju i mjere za uređivanje i održavanje poljoprivrednih rudina.

II AGROTEHNIČKE MJERE

Članak 2.


Agrotehničke mjere iz članka 1. ove Odluke jesu:

1. mjere za spriječavanje erozije,

2. mjere za spriječavanje zakorovljenosti,

3. čišćenje kanala,

4. zabrana odnosno obveza uzgoja pojedinih vrsta bilja na određenom području,

5. suzbijanje biljnih bolesti i štetnika,

6. korištenje i uništavanje biljnih otpadaka.

Članak 3.


Za područje Grada Novigrada provode se agrotehničke mjere zaštite od erozije iz članka 1. ove Odluke:

1. ograničenje ili potpuna zabrana sječe višegodišnjih nasada, osim sječe iz agrotehničkih razloga, 

2. ograničenje iskorištavanja livada, pašnjaka i neobrađenih površina propisivanjem vrsta i broja stoke te vremena i načina ispaše, 

3. zabrana preoravanja livada, pašnjaka i neobrađenih površina na strmim zemljištima radi njihovog pretvaranja u oranice s jednogodišnjim kulturama,

4.  obvezno zatravnjivanje strmog zemljišta ,

5. zabrana skidanja humusnog, odnosno oraničnog sloja poljoprivrednog zemljišta,

6. zabrana proizvodnje jednogodišnjih kultura odnosno obveza sadnje dugogodišnjih nasada i višegodišnjih kultura na zemljištu uz odvodne kanale rijeke Mirne.

Članak 4.


Agrotehnička mjera čišćenja prirodnih i umjetnih vodenih kanala provodi se radi spriječavanja odrona zemlje i zaraštanja korova tako da se omogući prirodni tijek oborinskih voda.

Članak 5.


Agrotehničke mjere korištenja i uništavanja biljnih otpadaka te mjere radi sprečavanja požara na poljoprivrednom zemljištu  obuhvaćaju:

1. obvezno uklanjanje biljnih ostataka na poljoprivrednom zemljištu nakon žetve u roku od 15 dana od dana žetve,

2. obvezno uklanjanje suhih biljnih ostataka nakon provedenih agrotehničkih mjera u trajnim nasadima do 1. lipnja tekuće godine,

3. obvezno odstranjivanje biljnih ostataka nakon sječe i čišćenja šuma, putova i međa na šumskom zemljištu koje graniče s poljoprivrednim zemljištem,

4. obavezno održavanje poljoprivrednih puteva za prolaz vatrogasnih vozila.

Biljne ostatke iz stavka 1. ovog članka zabranjeno je odstranjivati paljenjem u razdoblju od 01. lipnja do 31. listopada tekuće godine.

III MJERE, ZA UREĐIVANJE I ODRŽAVANJE POLJOPRIVREDNIH RUDINA

Članak 6.


Mjere za uređivanje i održavanje poljoprivrednih rudina su:

1. održavanje živica i međa,

2. održavanje poljskih putova,

3. uređivanje i održavanje kanala,  sprječavanje zasjenjivanja susjednih čestica,

4. sadnja i održavanje vjetrobranih pojasa.

Članak 7.


Za područje Grada Novigrada provode se mjere za uređivanje i održavanje poljoprivrednih rudina, koje obuhvaćaju:

1. zabrana sadnje višegodišnjih nasada visokorastućih kultura koje zasjenjuju susjedne zemljišne čestice, na način da onemogućavaju ili otežavaju proljoprivrednu proizvodnju na tim česticama,

2. održavanje zelenih ograda na način da se spriječi njihovo širenje na susjedno obradivo zemljište i puteve i zasjenjenje susjednih površina prerastanjem zelene ograde,

3. održavanje i uređenje zemljišnih međa, zelenih ograda i poljskih puteva tako da ne ometaju provođenje agrotehničkih mjera,

4. održavanje i uređenje poljoprivrednih površina i poljskih putova tako da budu vidljivo označeni, očišćeni od korova i višegodišnjih rslinja, radi neometanog prolaza vatrogasnih vozila,

5. održavanje i uređenje zemljišnih međa i zelenih ograda tako da budu vidljivo označene i očišćene od korova i raslinja.

Članak 8.


Za uređivanje i održavanje poljoprivrednih rudina provodi se mjera čišćenja prirodnih i umjetnih vodenih kanala radi spriječavanja odrona zemlje i zaraštanja korova tako da se omogući prirodni tijek oborinskih voda.


Za uređivanje i održavanje poljoprivrednih rudina obvezna je mjera sadnje i održavanja vjetrobranih pojaseva.

Članak 9.


Ovlaštenici i vlasnici poljoprivrednog i drugog zemljišta koje se koristi kao poljoprivredno, dužni su poduzimati mjere iz članka 3. do 8.  ove Odluke radi zaštite tog zemjišta.


Ovlaštenici poljoprivrednog i drugog zemljišta koje se koristi kao poljoprivredno koji ne provedu mjere iz članka  3. do 8. ove Odluke, dužni su omogućiti ovlaštenim pravnim osobama poduzimanje mjera radi provođenja agrotehničkih mjera na zemljištu u njihovom vlasništvu.

IV NADZOR

Članak 10.


Nadzor nad provedbom ove Odluke obavlja nadležni poljoprivredni redar.


Grad Novigrad može obavljanje poslova poljoprivrednog redarstva organizirati zajednički s drugim jedinicama lokalne samouprave.

V KAZNENE ODREDBE

Članak 11.


Novčanom kaznom od 5.000,00 do 10.000,00 kuna kaznit će se za prekršaj pravna osoba, a fizička osoba novčanom kaznom od 500,00 do 1.000,00 kuna za prekršaj ako:

1. izvrši sječu višegodišnjih nasada, osim sječe iz agrotehničkih razloga (članak 3. stavak 1., točka 1. ove Odluke),

2. iskorištava pašnjake protivno određenoj vrsti i broju stoke, te vremenu i načinu ispaše (članak 3., stavak 1. , točka 2. ove Odluke),

3. preore livadu, pašnjak i neobrađene površine na strmim zemljištima i poduzme radnje radi njihovog pretvaranja u oranice s jednogodišnjim kulturama (članak 3., stavak 1., točka 3. ove Odluke)

4. ne izvrši obvezu zatravnjivanja strmog zemljišta (članak 3., stavak 1. točka 4. ove Odluke),

5. skida humusni, odnosno oranični sloj poljoprivrednog zemljišta (članak 3., stavak 1.,  točka 5. ove Odluke)

6. proizvodi jednogodišnje kulture, odnosno ne provede obvezu sadnje jednogodišnjih nasada i višegodišnjih kultura, na strmim zemljištima (članak 3.,  stavak 1., točka 6. ove Odluke),

7. ne provodi mjeru čišćenja prirodnih i umjetnih vodenih kanala radi spriječavanja odrona zemlje i zaraštanja korova tako da se onemogući prirodni tijek oborisnkih voda (članak 4. i stavak 1. članka 8. ove Odluke),

8. ne provodi mjeru sadnje i održavanja vjetrobranih pojaseva (članak 8. stavak 2. ove Odluke)

9. ne ukloni biljne ostatke na poljoprivrednom zemljištu nakon žetve u roku od 15 dana od dana žetve (članak 5., stavak 1.  točka 1. ove Odluke),

10. ne ukloni suhe biljne ostatke nakon provedenih agrotehničkih mjera u trajnim nasadima do 1. lipnja tekuće godine (članak 5. stavak 1., točka 2. ove Odluke),

11. ne odstrani biljne ostatke nakon sječe i čišćenja šuma, putova i međa na šimskom zemljištu koje graniče s poljoprivrdnim zemljištem (članak 5., stavak 1. točka 3. ove Odluke),

12. ne održava poljoprivredne puteve sposobnim za prolaz vatrogasnih vozila (članak 5., stavak 1., točka 4. ove Odluke)

13. biljnje ostatke odstranjuje paljenjem u razdoblju od 01. lipnja do 31. listopada tekuće godine (članak 5., stavak 2. ove Odluke)

14. protivno zabrani sadi višegodišnje nasade visokorastućih kultura koje zasjenjuju susjedne zemljišne čestice tako da onemogućuju ili otežavaju poljopirvrednu proizvodnju na tim česticama (članak 7., točka 1. ove Odluke),

15. ne održava zelene ograde na način da se spriječi njihovo širenje na susjedno obradivo zemljište i puteve i zasjenjenje susjednih površina prerastanjem zelene ograde (članak 7.,  točka 2. ove Odluke),

16. ne održava i ne uređuje zemljišne međe, zelene ograde i poljske puteve tako da ne ometaju provođenje agrotehničkih mjera (članak 7., točka 3. ove Odluke),

17.   ne održava i ne uređuje poljoprivredne površine i poljske puteve tako da budu vidljivo označeni, očišćeni od korova i višegodišnjih raslinja, radi neomoetanog prolaza vatrogasnih vozila (članak 7., točka 4. ove Odluke),

18. ne održava i ne uređuje zemljišne međe i zelene ograde tako da budu vidljivo označene i očišćene od korova i raslinja (članak 7., točka 5. ove  Odluke),

Novčanom kaznom od 500,00 do 1.000,00 kuna kaznit će se odgovorna osoba u pravnoj osobi za prekršaj iz stavka 1. ovog članka.

Novčanom kaznom od 3.000,00 do 5.000,00 kuna kaznit će se fizička osoba –obrtnik i osoba koja obavlja drugu samostalnu djelatnost  koja je počinila prekršaj iz stavka 1. ovog članka u svezi obavljanja obrta ili druge samostalne djelatnosti.

Članak 12.

Novčanom kaznom od 5.000 do 10.000,00 kuna kaznit će se pravna osoba, a fizička osoba novčanom kaznom od 500,00 kuna do 1.000,00 kuna za prekršaj iz točke 2. članka 7. ove odluke, ako ovlaštenik odnosno vlasnik poljoprivrednog zemljišta onemogući ovlaštenim pravnim osobama poduzimanje agrotehničkih mjera na zemljištu kojega je ovlaštenik, odnosno vlasnik.

Novčanom kaznom od 500,00 do 1.000,00 kuna kaznit će se odgovorna osoba u pravnoj osobi  za prekršaj iz stavka 1. ovog članka .

Novčanom kaznom od 3.000,00 do 5.000,00 kuna kaznit će se fizička osoba –obrtnik i osoba koja obavlja drugu samostalnu djelatnost  koja je počinila prekršaj iz stavka 1. ovog članka u svezi obavljanja obrta ili druge samostalne djelatnosti.

VI PRIJELAZNE I ZAVRŠNE ODREDBE

Članak 13.

Stupanjem na snagu ove Odluke prestaje vrijediti Odluka o mjerama za korištenje poljoprivrednog zemljišta u Gradu Novigradu (“Službene novine grada Novigrada“ broj 4/02.).

Članak 14.

Ova Odluka stupa na snagu osomg dana od dana objave u “Službenim novinama Grada Novigrada”.

Klasa: 320-21/10-01/1

Urbroj: 2105/03-02/01-10-2

Novigrad, 23. ožujka 2011.

GRADSKO VIJEĆE GRADA NOVIGRADA

PREDSJEDNICA GRADSKOG VIJEĆA

Sonja Jurcan, v.r. 

7.

Na temelju čl. 64. st 1. Zakona o proračunu („Narodne novine“, broj 87/08), čl 35. toč. 5. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09), čl. 39. i 94. Statuta Grada Novigrada ("Službene novine Grada Novigrada " br.5/09), Gradsko vijeće Grada Novigrada dana  23. ožujka 2011.  godine donijelo je

Odluku o prodaji udjela javnim prikupljanjem ponuda 

Trgovačkog društva "Cesta " društva s ograničenom odgovornošću 

 za niskogradnju i proizvodnju građevnog materijala iz Pule 

I TEMELJNE  ODREDBE 

Članak 1.

Grad Novigrad je vlasnik poslovnog udjela "Cesta " društva s ograničenom odgovornošću za niskogradnju i proizvodnju građevnog materijala, Pula, Strossmayerova 4, (u daljnjem tekstu: Društvo ) koji će se prodati na način i pod uvjetima utvrđenim ovom Odlukom. 

Članak 2.

Društvo je upisano u Sudski registar Trgovačkog suda u Pazinu s MBS 040013950, OIB 11100535105 s temeljnim kapitalom u iznosu od 18.440.000,00 kuna (slovima: osamnaestmilionačetiristočetrdesettisuća kuna) koji je uplaćen u cijelosti. 


Tržišna vrijednost Društva utvrđena je Elaboratom o procjeni vrijednosti poslovnog udjela Grada Novigrada u trgovačkom društvu Cesta d.o.o. Pula izrađenim po Josipi Petrović Zozoli ovlaštenoj investicijskoj projektantici, stalnom sudskom vještaku za ekonomiju i financije,  u Registru Hrvatskog društva investicijskih projektanata upisanoj pod rednim brojem 19,  u iznosu od 20.865.506,00 kn (dvadesetmiliunaosamstošezdesetpettisućapetstošest kuna), od čega procijenjena tržišna vrijednost poslovnog udjela Grada Novigrada-Cittanova od 2,1236% iznosi 443.100,00 kn (četiristočetrdesettritisućesto kuna).

Članak 3.

Prodaja udjela javnim prikupljanjem ponuda Društva, provodi se sukladno  Pravilniku o prodaji dionica, udjela, stvari i prava javnim prikupljanjem ponuda ("Narodne novine", broj 44/96 i 92/09), na temelju ove Odluke i Programa prodaje udjela Trgovačkog društva "Cesta "društva s ograničenom odgovornošću za niskogradnju i proizvodnju građevnog materijala iz Pule.

II NAČIN PRODAJE UDJELA 

Članak 4.

Predmet  prodaje javnim prikupljanjem ponuda je 2,1236 % temeljnog kapitala Društva u ukupnoj nominalnoj vrijednosti od 391.600,00  kuna (slovima: tristodevedesetjednutisućušesto kuna), za početnu cijenu od 588.000,00 kuna (slovima:petstoosamdesetosamtisuća kuna).

Članak 5.


Udio u Društvu  prodaje se na način i pod uvjetima utvrđenim ovom Odlukom i  Programom prodaje udjela javnim prikupljanjem ponuda Trgovačkog društva "Cesta“ društva s ograničenom odgovornošću za niskogradnju i proizvodnju građevnog materijala iz Pule.

Članak 6.

Kupac ponudu može podnijeti samo za cjeloviti predmet ponude. 

Članak 7.

Ponudu može podnijeti samo jedan ponuditelj, nisu dozvoljene zajedničke ponude više ovlaštenika. 

Članak 8.

           Udio  iz članka 4. ove Odluke isplatit  će se u novcu.

Članak 9.

          Prijenos i opterećenje udjela kao i druge okolnosti značajne za pravni promet, upisuju se u Knjigu poslovnih udjela koju vodi Uprava Društva. 

Svojstvo člana Društva stječe se časom upisa stjecatelja u Knjigu poslovnih  udjela, po uplati kupoprodajne cijene i potpisu Ugovora o kupoprodaji i prijenosu udjela Društva.

TIJELA NADLEŽNA  ZA PROVEDBU POSTUPKA 

Članak 10.

Gradsko vijeće Grada Novigrada imenovat  će Komisiju za prodaju udjela javnim prikupljanjem ponuda Trgovačkog društva „Cesta“ d.o.o. društva s ograničenom odgovornošću za niskogradnju i proizvodnju građevnog materijala iz Pule, donijeti Program kojim će detaljnije urediti postupak za prodaju  udjela, krug osoba koje su ovlaštene podnijeti ponudu za kupnju udjela, odnosno krug osoba koji je ovlašten ostvariti prava prvokupa, nadležnost za rješavanje sporova, prava i obveze sudionika u postupku prodaje udjela, te utvrditi tekst poziva za prikupljanje ponuda za kupnju udjela i Ugovora o kupoprodaji i prijenosu udjela Trgovačkog društva „Cesta“ društva s ograničenom odgovornošću za niskogradnju i proizvodnju građevnog materijala iz Pule. 

Članak 11.


Komisija obavlja sve poslove utvrđene ovom Odlukom i Programom, raspisuje javni poziv, prati tijek postupka, analizira pristigle ponude, te Gradskom vijeću Grada Novigrada predlaže odabir najpovoljnijeg ponuditelja. 


Komisija također priprema nacrte Odluka i poduzima druge aktivnosti u postupku prodaje udjela javnim prikupljanjem ponuda u skladu s propisima. 

Članak 12.


Komisija ima predsjednika i četiri člana. 


Komisija odlučuje većinom glasova svih članova

ZAVRŠNE ODREDBE 

Članka 13.


U slučaju nejasnoće, Komisija je ovlaštena zahtijevati od Gradskog vijeća Grada Novigrada da dade tumačenje bilo koje odredbe ove Odluke ili Programa.  U takvom slučaju mjerodavno je tumačenje Gradskog vijeća Grada Novigrada. 


Komisija je ovlaštena svojom Odlukom utvrditi podrobnija pravila o tehnici provođenja pojedinih radnji koje se obavljaju u postupku javne  prodaje poslovnih udjela u skladu s Programom. 


Ako se pojedina odredba Odluke ili Programa ne bi mogla ostvariti zbog stvarnih ili pravnih razloga, Gradsko vijeće Grada Novigrada ovlašteno je svojom Odlukom zamijeniti odredbe koje se zbog spomenutih okolnosti ne bi mogle ostvariti.

Članak 14.


Ova Odluka stupa na snagu danom donošenja, a objavit će se u „Službenim novinama Grada Novigrada-Cittanova. 

KLASA:406-01/11-01/1

URBROJ:2105/03-02-11-10

Novigrad,23.03. 2011.

Predsjednica Gradskog vijeća 

                                                                                                        Grada Novigrada-Cittanova

Sonja Jurcan, v.r.

8.

Na temelju čl. 64. st 1. Zakona o proračunu („Narodne novine“, broj 87/08), čl 35. toč. 5. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09), čl. 39. i 94. Statuta Grada Novigrada ("Službene novine Grada Novigrada " br.5/09), Gradsko vijeće Grada Novigrada dana  23. ožujka 2011.  godine donijelo je

P R O G R A M  

 PRODAJE UDJELA JAVNIM PRIKUPLJANJEM PONUDA 

TRGOVAČKOG DRUŠTVA "CESTA "  DRUŠTVA S OGRANIČENOM ODGOVORNOŠĆU ZA NISKOGRADNJU I PROIZVODNJU GRAĐEVNOG MATERIJALA IZ PULE 

I UVODNE ODREDBE 

Članak 1.

Trgovačko društvo „Cesta“ društvo s ograničenom odgovornošću za niskogradnju i proizvodnju građevnog materijala iz Pule upisano je u Sudski registar Trgovačkog suda u Pazin s MBS 040013950, OIB 11100535105 s temeljnim kapitalom u iznosu od 18.440.000,00 kuna (slovima: osamnaestmilionačetiristočetrdesettisuća kuna) koji je uplaćen u cijelosti.

Program prodaje udjela trgovačkog društva "Cesta" društva s ograničenom odgovornošću za niskogradnju i proizvodnju građevnog materijala iz Pule (u daljnjem tekstu: Program) sastavni je dio Odluke o prodaji udjela Trgovačkog društva "Cesta " društva s ograničenom odgovornošću za niskogradnju i proizvodnju građevnog materijala iz Pule . 

Članak 2.

Programom se određuje postupak za prodaju udjela, krug osoba koje su ovlaštene podnijeti ponudu za kupnju udjela, odnosno krug osoba koji je ovlašten ostvariti prava prvokupa, nadležnost za rješavanje sporova, prava i obveze sudionika u postupku prodaje udjela. 

II  POZIV ZA KUPNJU UDJELA 

Članak 3

Trgovačko društvo „Cesta“ društvo s ograničenom odgovornošću za niskogradnju i proizvodnju građevinskog materijala iz Pule (u daljnjem tekstu: Društvo)   upisano je u Sudski registar Trgovačkog suda u Pazinu  s MBS 040013950, OIB 11100535105   s temeljnim kapitalom u iznosu od 18.440.000,00 kuna (slovima: osamnaestmilionačetiristočetrdesettisuća kuna) koji je uplaćen u cijelosti. 

                 Tržišna vrijednost Društva utvrđena je Elaboratom o procjeni vrijednosti poslovnog udjela Grada Novigrada u trgovačkom društvu Cesta d.o.o. Pula izrađenim po Josipi Petrović Zozoli ovlaštenoj investicijskoj projektantici, stalnom sudskom vještaku za ekonomiju i financije,  u Registru Hrvatskog društva investicijskih projektanata upisanoj pod rednim brojem 19 iz prosinca 2010. godine  u iznosu od 20.865.506,00 kn (slovima dvadesetmilijunaosamstošezdesetpettisućapetstošest kuna), od čega procijenjena tržišna vrijednost poslovnog udjela Grada Novigrada-Cittanova od 2,1236% iznosi 443.100,00 kn (slovima:četiristočetrdesettritisućesto kuna).  

Grad Novigrad-Cittanova će putem javne dražbe temeljem Odluke o prodaji udjela Trgovačkog društva "Cesta" društva s ograničenom odgovornošću za niskogradnju i proizvodnju građevnog materijal iz Pule prodati svoj udio u vlasništvu Društva što obuhvaća    2,1236 % temeljnog kapitala Društva u ukupnoj nominalnoj vrijednosti od 391.600,00  kuna (slovima:tristodevedesetjednutisućušesto kuna), za početnu cijenu od 588.000,00 kuna (petstoosamdesetosamtisuća kuna).
Prije prijenosa poslovnog udjela ili dijela poslovnog udjela drugom članu Društva ili trećoj osobi koja nije član Društva, prema odredbi čl. 28. Društvenog ugovora potrebna je prethodna pisana suglasnost Uprave Društva. 

Prilikom prodaje naprijed naznačenog poslovnog udjela pravo prvenstvene kupnje  ima Društvo samo, te ostali članovi Društva uz uvjet da prihvate postignutu tržišnu vrijednost prema čl. 29. Društvenog ugovora. 

Članak 4.


Pri kupnji udjela mogu sudjelovati sve fizičke i pravne osobe koje su prema važećim propisima ovlaštene podnijeti ponudu za kupnju udjela,  uz poštivanje prava prvokupa Društva samog i članova Društva.

Članak 5.

 Ponuditelji su dužni podnijeti pisanu Ponudu o namjeri kupnje udjela na propisanom obrascu koja mora sadržavati slijedeće podatke:

1. za fizičku osobu:  ime i prezime, ime oca, adresu, telefon, jedinstveni matični broj i OIB osobe, s domovnicom kao prilogom kojom dokazuje državljanstvo Republike Hrvatske sa slijedećim prilozima: 

a) potvrdu nadležne porezne uprave da je ponuditelj ispunio svoje obveze plaćanja poreza, doprinosa za mirovinsko i zdravstveno osiguranje u Republici Hrvatskoj, u originalu ili ovjerenoj kopiji ne starijoj od 30 dana; 

b) kod javnog bilježnika ovjerenu izjavu ponuditelja da mu nije izrečena pravomoćna osuđujuća presuda za kaznena djela zbog sudjelovanja u zločinačkoj organizaciji, korupciji, prijevari ili pranju novca ne stariju od 30 dana, 

c) potvrdu Fonda mirovinskog i invalidskog osiguranja ne stariju od 30 dana da je ponuditelj platio sve dospjele doprinose za mirovinsko i invalidsko osiguranje, 

d) potvrdu Fonda zdravstvenog osiguranja ne stariju od 30 dana da je ponuditelj platio dospjele doprinose za zdravstveno osiguranje. 

e) potvrdu Upravnog odjela za proračun i gospodarstvo Grada Novigrada-Cittanova ne stariju od 30 dana da je ponuditelj platio sve obveze prema Gradu Novigradu-Cittanova. 

2. za pravnu osobu:  puni naziv, točnu adresu, matični broj, OIB, telefon i telefax podnositelja sa sljedećim prilozima: 

a)  izvadak iz sudskog registra u originalu ili ovjerenoj fotokopiji ne stariji od 6 mjeseci, 

b) popunjene i ovjerene obrasce BON-1 i BON-2 ne starije od 30 dana, 

c) potvrdu nadležne porezne uprave da je ponuditelj ispunio svoje obveze plaćanja poreza, doprinosa za mirovinsko i zdravstveno osiguranje u Republici Hrvatskoj, u originalu ili ovjerenoj kopiji ne stariju od 30 dana; 

d) kod javnog bilježnika ovjerenu izjavu osobe ovlaštene za zastupanje ponuditelja da mu nije izrečena pravomoćna osuđujuća presuda za kaznena djela zbog sudjelovanja u zločinačkoj organizaciji, korupciji, prijevari i pranju novca ne starija od 30 dana,

e)  potvrdu ili uvjerenje trgovačkog suda, ne starije od 30 dana u originalu ili ovjerenoj kopiji da nad tvrtkom ponuditelja  nije pokrenut predstečajni postupak ili da nije pod stečajem ili u likvidaciji; 

f) ovjerena financijska izvješća za 2007., 2008. i 2009. godinu (FINA-predaja za objavu u registru). 

e) potvrdu Upravnog odjela za proračun i gospodarstvo Grada Novigrada-Cittanova ne stariju od 30 dana da je platio sve obveze prema Gradu Novigradu-Cittanova. 

3. Ponuda mora sadržavati cijenu koju se nudi za cjeloviti predmet ponude s rokom plaćanja pri sklapanju ugovora o prodaji udjela. 

4. Ponudu može podnijeti samo jedan ponuditelj, nisu dozvoljene zajedničke ponude više ovlaštenika. 

5. Ponuditelji su dužni ponuditi valutu ponude koja ne može biti kraća od 180 dana. 

6.  Ako je ponuditelj član Društva - potvrdu koju izdaje Uprava Društva, 

7. mjesto i datum Ponude i vlastoručni potpis osobe koja daje Ponudu,

Članak 6.

          Kao jamstvo za ponudu ponuditelji su dužni dostaviti polog za sudjelovanje u nadmetanju u visini od najmanje 30 % od početne cijene, odnosno 176.400,00 kuna (stosedamdesetšessttisućačetiristo kuna)  na žiro-račun Grada Novigrada-Cittanova kod IKB UMAG d.d. Umag broj 2380006-1829100003, poziv na broj odobrenja:  68  7919-OIB ponuditelja, uz naznaku svrhe uplate: Prodaja udjela u glavnici društva Cesta d.o.o. Pula

Kupac se obvezuje da dokaz o uplati jamstvenog pologa dostavi uz ponudu Komisiji 

za prodaju udjela javnim prikupljanjem ponuda na adresu Grad Novigrad-Cittanova, Veliki trg 1, Novigrad jer će se u protivnom ponuda smatrati nevažećom. 

Jamstvo za ponudu uračunava se u kupoprodajnu cijenu za kupnju udjela, a ukoliko odabrani ponuditelj ne izvrši uplatu kupoprodajne cijene i ne sklopi ugovor o kupnji udjela u roku od 15 dana od dana dostave Odluke Gradskog vijeća Grada Novigrad-Cittanova o odabiru najpovoljnijeg ponuditelja, gubi pravo na povrat jamstvenog pologa. U ostalim slučajevima jamstveni polog vraća se ponuditeljima najkasnije u roku od 8 dana od okončanja ili prekida postupka prodaje udjela. 

Članak 7.

Ponuda ponuditelja smatra prihvaćenom kada, na poziv Gradskog vijeća Grada Novigrada-Cittanova, ponuditelj kao najpovoljniji ponuditelj uplati kupoprodajnu cijenu i sklopi kupoprodajni ugovor.


Smatra se da je ponuditelj odustao od ponude ukoliko u roku od 15 dana od dana dostave odluke Gradskog vijeća Grada Novigrada-Cittanova o odabiru najpovoljnijeg ponuditelja ne uplati kupoprodajnu cijenu i ne sklopi kupoprodaji ugovor. 

Članak 8.

Ponuditelj ili ponuditelj čija je odgovorna osoba pravomoćno osuđivana u zadnjih 5 godina za kaznena djela u gospodarstvu biti će isključen iz postupka javnog nadmetanja za prodaju udjela u Društvu. 

Članak 9.

Kriterij za odabir najpovoljnijeg ponuditelja  je najviša ponuđena cijena sposobnog ponuditelja uz uvjete iz čl. 28 do 30. Društvenog ugovora  Trgovačkog društva Cesta d.o.o., iz Pule prema kojem prodavatelj  ima obvezu ishoditi, a kupac ima obvezu poštivati pravo prvokupa članova Društva na način da svoj poslovni udio ponudi na kupnju Društvu i drugim članovima Društva prije nego ga ponudi na otkup trećoj osobi, koja ne spada u krug članova Društva i zatražiti suglasnost na prodaju od Uprave Društva.

Članak 10.


Komisija neće razmatrati pristigle ponude čija je ponuđena cijena ispod početne. 
Članak 11.

Smatra se da je svaki ponuditelj koji je dao ponudu za kupnju udjela upoznat sa Odlukom i ovim Programom, te da u cijelosti prihvaća druga prava i obveze utvrđene spomenutim aktima. 

Ponuditelj može obrasce ponude, Odluku i ovaj Program, Društveni ugovor, Ugovor o kupoprodaji i prijenosu poslovnih udjela Društva i bilance o poslovanju društva u posljednje dvije godine podići u sjedištu Grada Novigrada-Cittanova, Veliki trg 1,  Novigrad, uz predočenje potvrde o uplati nepovratne naknade za troškova ponudbene dokumentacije u iznosu od 1.000,00 kuna na žiro-račun Grada Novigrada-Cittanova broj 2340009-1829100003 kod IKB UMAG DD, Umag, poziv na broj odobrenja:  68  7706-OIB ponuditelja, uz naznaku svrhe uplate "otkup natječajne dokumentacije za prodaju "Cesta" d.o.o. iz Pule".

Članak 12.

Gradsko vijeće Grada Novigrada-Cittanova zadržava pravo da ne prihvati niti jednu ponudu i da poništi ovo javno prikupljanje ponuda.

Članak 13.


Sve eventualne troškove vezane za pripremu i predaju ponude snosi ponuditelj bez obzira na tijek i ishod ponudbenog postupka.  

Članak 14.

Rok za podnošenje ponude je 8 (osam) dana od dana objave 28. ožujka 2011. godine u "Glasu Istre“ i na oglasnoj ploči Društva, odnosno  do 04. travnja 2011. godine do 12,00 sati, zaprimljeno u pisarnici Grada Novigrada-Cittanova.

Članak 15.

Ponude se dostavljaju na hrvatskom jeziku i u hrvatskoj valuti - kuni. 

Članak 16.

Ponuda se daje osobno u sjedištu Grada Novigrada-Cittanova  do 04. travnja  2011. godine do 12,00 sati, predajom u pisarnicu Grada Novigrada-Cittanova, adresirano na Grad Novigrad-Cittanova, Veliki trg 1, 52466 Novigrad  - Komisiji za provedbu prodaje udjela s naznakom "Ponuda za kupnju udjela TD "Ceste " d.o.o. iz Pule  - NE OTVARAJ". 

Kasnije prispjele i nepotpune ponude neće se razmatrati. 


Otvaranje ponuda izvršiti će se 04. travnja 2011. godine u 14,00 sati u sjedištu Grada Novigrad-Cittanova, Veliki trg 1, u Novigradu,  te svi zainteresirani ponuditelji mogu prisustvovati otvaranju ponuda. 

III JAVNO PRIKUPLJANJE PONUDA ZA KUPNJU UDJELA 

Članak 17.


Radi ostvarivanja kupnje udjela, potencijalni kupci pozvat će se da u roku od  8 (osam) dana, od dana objave javnog poziva za kupnju udjela u pisanom obliku podnesu ponudu Gradu Novigradu-Cittanova radi ostvarivanja prava na kupnju udjela. 

Skraćeni poziv iz stavka 1. ovog članka objaviti će se u najmanje jednom javnom glasilu, a potpuni poziv na oglasnoj ploči Grada Novigrada-Cittanova i na oglasnoj ploči Društva, nakon stupanja na snagu Odluke o prodaji udjela javnim prikupljanjem ponuda Trgovačkog društva "Cesta " društva s ograničenom odgovornošću za niskogradnju i proizvodnju građevnog materijala iz Pule. 

Tekst Poziva i sadržaj ponudbene dokumentacije utvrđuje Gradsko vijeće Grada Novigrada-Cittanova, a Poziv za prikupljanje ponuda za kupnju udjela javnim prikupljanjem ponuda Trgovačkog društva "Cesta " d.o.o. iz Pule objavljuje Komisija za prodaju udjela javnim prikupljanjem ponuda Trgovačkog društva "Cesta " d.o.o. iz Pule (u daljnjem tekstu: Komisija) u sadržaju koji je utvrdilo Gradsko vijeće Grada Novigrada-Cittanova. 

Puni Poziv mora sadržavati slijedeće podatke:

1. tvrtku i sjedište Društva koje se prodaje, 

2. podatke iz kojih je vidljivo na koji se krug osoba poziv odnosi,

3. podatke o utvrđenom načinu prodaje udjela, 

4. podatke o visini temeljnog kapitala Društva, te nominalnu vrijednost udjela koji se prodaje, 

5. početnu cijenu prilikom javnog prikupljanja ponuda, 

6. sadržaj ponude i valutu ponude koja ne može biti kraća od 180 dana,. 

7. odredba prema kojoj su kao jamstvo za ponudu, ponuditelji  dužni dostaviti polog za sudjelovanje u nadmetanju u visini od najmanje 30 % od početne cijene, odnosno 176.400,00 kuna (stosedamdesetšessttisućačetiristo kuna)  na žiro-račun Grada Novigrada-Cittanova kod IKB UMAG d.d. Umag broj 2380006-1829100003, poziv na broj odobrenja:  68  7919-OIB ponuditelja, uz naznaku svrhe uplate: Prodaja udjela u glavnici društva Cesta d.o.o. Pula

 Kupac se obvezuje da dokaz o uplati jamstvenog pologa dostavi uz ponudu Komisiji za provedbu prodaje udjela javnim prikupljanjem ponuda na adresu Grad Novigrad-Cittanova,Veliki trg 1, 52466 Novigrad,  jer će se u protivnom ponuda smatrati nevažećom. 

8. Odredba prema kojoj se jamstvo za ponudu uračunava u kupoprodajnu cijenu za kupnju udjela, a ukoliko odabrani ponuditelj ne izvrši uplatu kupoprodajne cijene i ne sklopi ugovor o kupnji udjela u roku od 15 dana od dana dostave Odluke Gradskog vijeća Grada novigrada-Cittanova  o odabiru najpovoljnijeg ponuditelja, gubi pravo na povrat jamstvenog pologa. U ostalim slučajevima jamstveni polog vraća se ponuditeljima najkasnije u roku od 8 dana od okončanja ili prekida postupka prodaje udjela.

9. Odredba prema kojoj se ponuda ponuditelja smatra prihvaćenom kada, na poziv Gradskog vijeća Grada Novigrada-Cittanova, ponuditelj kao najpovoljniji ponuditelj uplati kupoprodajnu cijenu i sklopi Ugovor o kupnji u skladu sa Odlukom Gradskog vijeća Grada Novigrada-Cittanova.  

10. Odredba prema kojoj se smatra da je ponuditelj odustao od ponude ukoliko u roku od 15 dana od dana dostave Odluke Gradskog vijeća Grada Novigrada-Cittanova o odabiru najpovoljnijeg ponuditelja ne uplati kupoprodajnu cijenu i ne zaključi Ugovor o kupnji udjela Društva sa Gradonačelnikom Grada Grada Novigrada-Cittanova.  

11. Odredbu prema kojoj će se ponuditelj ili ponuditelj čijoj je osobi ovlaštenoj za zastupanje  izrečena pravomoćna osuđujuća presuda za kaznena djela zbog sudjelovanja u zločinačkoj organizaciji, korupciji, prijevari ili pranju novca isključiti iz postupka javnog nadmetanja za prodaju udjela u Društvu. 

12. Napomena prema kojoj se smatra da  osoba koja podnosi ponudu  na osnovi poziva time ujedno izjavljuje da je upoznata sa sadržajem Odluke i ovim Programom, te da u cijelosti prihvaća druga prava i obveze utvrđene spomenutim aktima. 

13. Odredba prema kojoj je kriterij za odabir najpovoljnijeg ponuditelja  najviša ponuđena cijena sposobnog ponuditelja uz uvijete iz čl. 28 do 30. Društvenog ugovora  Društva Cesta d.o.o. iz Pule prema kojem prodavatelj ima obvezu ishoditi, a kupac ima obvezu poštovati pravo prvokupa Društva i članova Društva na način da svoj poslovni udio ponuditi na kupnju drugim članovima Društva prije nego ga ponudi na otkup trećoj osobi, koja ne spada u krug članova Društva i zatražiti suglasnost na prodaju od Uprave Društva.

14. Odredbu prema kojoj Komisija neće razmatrati pristigle ponude čija je ponuđena cijena ispod početne. 

15. Odredbu prema kojoj ponuditelj može obrasce ponude, Odluku i ovaj Program, Društveni ugovor, nacrt ugovora o kupoprodaji i prijenosu poslovnih udjela Društva  i bilance o poslovanju društva u posljednje dvije godine podići u sjedištu Grada  Novigrada-Cittanova, Veliki trg 1, Novigrad, uz predočenje potvrde o uplati nepovratne naknade za troškove ponudbene dokumentacije u iznosu od 1.000,00 kuna na žiro-račun Grada Poreča, broj 2380006-1829100003 kod IKB UMAG d.d., Umag s pozivom na broj odobrenja:  68  7706-OIB ponuditelja, uz naznaku svrhe uplate "otkup natječajne dokumentacije za prodaju "Cesta" d.o.o. iz Pule".

16. Odredbu prema kojoj Gradsko vijeće Grada  Novigrada-Cittanova zadržava pravo da ne prihvati niti jednu ponudu i da poništi  javno prikupljanje ponuda. Gradsko vijeće može prihvatiti samo one ponude koje sadržavaju sve elemente ponude sukladno Pozivu. 

17. Napomenu da su ponuditelji dužni ponudu složiti prema redoslijedu navedenom u pozivu za nadmetanje. 

18. Odredbu prema kojoj sve eventualne troškove vezane za pripremu i  predaju ponude snosi ponuditelj bez obzira na tijek i ishod ponudbenog postupka.  

19.  Rok za podnošenje ponude i mjesto i način objave. 

20. Naznaku da se ponude dostavljaju na hrvatskom jeziku, a ponuda iskazuje  u hrvatskoj valuti - kuni. 

21. Vrijeme i mjesto podnošenja ponuda, te vrijeme i mjesto otvaranja ponuda. 

 Skraćeni Poziv sadrži podatke:

1. tvrtku i sjedište Društva koje se prodaje, 

2. podatke iz kojih je vidljivo na koji se krug osoba poziv odnosi,

3. podatke o utvrđenom načinu prodaje udjela, 

4. podatke o visini temeljnog kapitala Društva, te nominalnu vrijednost udjela koji se prodaje, 

5. početnu cijenu prilikom javnog prikupljanja ponuda, 

6. rok za podnošenje ponude i mjesto i način objave,

7. podatke o mjestu na kojem se može dobiti puni Poziv i natječajna dokumentacija.

Članak 18.


Nakon proteka roka iz Poziva na kupnju udjela, Komisija  je dužna sačiniti Izvješće o stanju ponuda za kupnju udjela, te utvrditi najpovoljnijeg ponuditelja prema kriteriju najviše ponuđene cijene. 

IV OSTVARIVANJE PRAVA PRVOKUPA DRUŠTVA I ČLANOVA DRUŠTVA, TE SUGLASNOST UPRAVE NA PRODAJU UDJELA TREĆIM OSOBAMA 

Članak  19.


Komisija je dužna pozvati Društvo i članove društva na ostvarivanje prava prvokupa sukladno čl. 29. Društvenog ugovora  Društva. 


Društvo samo, te članovi Društva imaju pravo prvokupa udjela ili dijela udjela kojim član Društva namjerava raspolagati u korist drugog Člana Društva ili trećeg koji nije član Društva. 


Članovi Društva mogu koristiti svoje pravo prvokupa, samo ako ga prethodno ne iskoristi Društvo. 


Član Društva koji ima namjeru prenijeti dio ili cijeli poslovni udio na drugog člana Društva ili treću osobu, dužan je o tome pisano, preporučenom pošiljkom ili osobnom dostavom preko urudžbenog zapisnika dostaviti Upravi Društva ponudu za prodaju poslovnog udjela. 


Ponuda za prodaju poslovnog udjela mora sadržavati podatke o dijelu ili cijelom poslovnom udjelu koji se namjerava otuđiti, kada i pod kojim uvjetima se namjerava otuđiti, a posebice podatke o stjecatelju i kupoprodajnoj cijeni. 


Ukoliko Društvo namjerava koristiti svoje pravo prvokupa, Uprava Društva je dužna u roku od 15 (petnaest) dana od primitka ponude za prodaju poslovnog udjela dati pisanu izjavu o prihvaćanju ponude. Ukoliko Društvo ne namjerava koristiti svoje pravo prvokupa ili je ponudu djelomično prihvatilo, Uprava Društva je dužna najkasnije po isteku roka od 15 dana od primitka ponude za prodaju poslovnih udjela obavijestiti članove Društva o pristigloj ponudi, na način da ju objavi na oglasnoj ploči Društva. Ako članovi Društva namjeravaju koristiti svoje pravo prvokupa, moraju u roku od 8  dana od dana objave  na oglasnoj ploči Društva dostaviti Upravi Društva pisanu izjavu o prihvaćanju ponude. Ako u propisanim rokovima pisanu izjavu o prihvaćanju ponude ne dadu niti Uprava Društva niti članovi Društva, smatra se da je ponuda odbijena i da Uprava Društva može izdati pisanu suglasnost na prijenos dijela ili cijelog poslovnog udjela na stjecatelje iz ponude. 

Ako je Uprava Društva, odnosno član/ovi Društva prihvatilo ponudu za otkup udjela, dužni su bez odgađanja, a najkasnije u roku od 15 dana od dana odašiljanja obavijesti o korištenju prava prvokupa, pristupiti sklapanju Ugovora o kupoprodaji i  prijenosu poslovnih udjela pod istim ili povoljnijim uvjetima od uvjeta sadržanih u ponudi za otkup. 

Ako je Uprava Društva odbila ponudu ili je djelomično prihvatila, pa za neprihvaćeni dio ponude takvu ponudu nakon toga prihvati više članova Društva, svaki od njih ima pravo na otkup dijela udjela koji je preostao za prodaju razmjerno svom udjelu u temeljnom kapitalu Društva, ako se ovlaštenici prava prvokupa drugačije međusobno ne sporazumiju. 

Ako Uprava Društva i/ili član Društva koji se namjerava koristiti svojim pravom prvokupa ne postupe u skladu s odredbama ovog članka, prestaje im pravo prvokupa. 

Članak 20.

Za prijenos poslovnog udjela ili dijela poslovnog udjela  Komisija za prodaju udjela Trgovačkog društva „Cesta“ društva s ograničenom odgovornošću za niskogradnju i proizvodnju građevnog materijala iz Pule  dužna je ishoditi suglasnost Uprave društva za prijenos poslovnog udjela ili dijela poslovnog udjela drugom članu Društva ili trećoj osobi. 

Članak 21.


Poslovni udjel ako se ne proda temeljem odredbi Odluke o prodaji udjela javnim prikupljanjem ponuda Trgovačkog društva "Cesta" društva s ograničenom odgovornošću  za niskogradnju i proizvodnju građevnog materijala iz Pule ostaje u vlasništvu Grada Novigrada-Cittanova.  

Članak 22.


Komisija je dužna, za ime i za račun Gradskog vijeća Grada Novigrada-Cittanova   u skladu sa čl. 29. do 31.  Društvenog ugovora Društva Cesta d.o.o.  – Broj 10-3-5591-3/10 od 31.07.2010. godine, pozvati Društvo i druge članove Društva na propisani način na ostvarivanje prava prvokupa. Ako se Društvo i članovi Društva izjasne o tome, da će otkup udjela izvršiti Društvo i neki od članova Društva  prijenos udjela ima se izvršiti pod ponudbenim uvjetima u propisanom roku. 


Komisija je dužna sačiniti detaljno Izvješće o provedenom postupku za ostvarivanje prava prvokupa.

Članak 23.


Komisija je dužna Gradskom vijeću Grada Novigrada-Cittanova dostaviti Izvješće o stanju upisa za kupnju udjela, Izvješće o provedenom postupku za ostvarivanje prava prvokupa i Zbirno izvješće o stanju upisa i ostvarenog prava prvokupa uključujući u kojem će se napose istaknuti: 

1. ukupni iznos za koji je iskazan interes za kupnju udjela, 

2. naznaku ukoliko udjel  eventualno ostaje u  vlasništvu Grada Novigrada-Cittanova, 

3. popis zainteresiranih za kupnju udjela sa najpovoljnijom kupoprodajnom cijenom, te naznakom da li je status ostvario temeljem ponude za kupnju udjela ili ostvarivanjem prava prvokupa,

4.  naznaku da li je Uprava društva dala suglasnost na prodaju udjela trećim osobama. 

V POTPIS UGOVORA I UPLATA 

Članak 24.


Temeljem Zbirnog Izvješća o stanju upisa za kupnju udjela i ostvarenog prava prvokupa Gradsko vijeće Grada Novigrada-Cittanova donijet će Odluku kojom utvrđuje najpovoljnijeg ponuditelja, te ga poziva da najkasnije u roku od 15 dana od dana dostave Odluke o utvrđivanju najpovoljnijeg ponuditelja pristupi uplati kupoprodajne cijene i sklapanju kupoprodajnog Ugovora sa Gradonačelnikom Grada Novigrada-Cittanova.  


Uplata kupoprodajne cijene  i potpis Ugovora o kupoprodaji i prijenosu poslovnih udjela Društva obavljaju se kao jedinstvena radnja u roku iz stavka 1. ovog članka. Za osobu koja u spomenutom roku ne obavi bilo koju od spomenutih radnji ili o tome ne podnese dokaz, smatrat će se da je odustala od kupnje udjela. Takav udio ostaje u vlasništvu Grada Novigrada-Cittanova, a jamstveni polog se ne vraća.


Danom kada je, nakon uplate kupoprodajne cijene Gradonačelnik Grada Novigrada-Cittanova sklopio Ugovor o kupoprodaji i prijenosu poslovnih udjela Društva smatra se da je time i prihvaćena ponuda Grada Novigrada-Cittanova za kupoprodaju udjela Trgovačkog društva "Cesta " d.o.o. iz Pule. 

Ukoliko Gradsko vijeće Grada Novigrada-Cittanova ne prihvati podnesena Izvješća ili ne donese Odluku iz čl. 1. ovog stavka Komisija je dužna u roku od 8 dana od dana zasjedanja Gradskog vijeća Grada Poreča-Parenzo na kojoj su izvješća i Odluka razmatrani objaviti obavijest o poništenju javnog poziva za kupnju udjela. 

Članak 25.

Ugovor o kupoprodaji i prijenosu poslovnih udjela sastavni je dio ovog Programa. 

Ugovor o kupoprodaji i prijenosu poslovnih udjela sklopiti će se kao javnobilježnički akt ili kao privatna isprava koju će potvrditi javni bilježnik. 

Članak 26.

Ugovorom o kupoprodaji i prijenosu poslovnog udjela Trgovačkog društvoa  „Ceste“ društvo s ograničenom odgovornošću za niskogradnju i proizvodnju građevnog materijala iz Pule potrebno je utvrditi da je kupac imao mogućnost prije izvršiti uvid u Društveni ugovor, te podatke o stanju društva koje kupuje, kao i zatražiti sve potrebne informacije od Uprave društva, te se stoga odriče prava nakon potpisa ugovora tražiti sniženje cijene ili raskid ugovora zbog pravnih ili stvarnih nedostataka predmeta prodaje. 

VII ZAVRŠNE ODREDBE 

Članak 27. 

U slučaju smrti osobe koja je dala ponudu za kupnju udjela, ali još nije sklopila ugovor o kupnji udjela, prestaju prava i obveze nastale ponudom za kupnju udjela. Takvi udjeli ostaju u vlasništvu Grada Novigrada-Cittanova, ukoliko se u postupku kupoprodaje ne može ostvariti pravo prvokupa, a jamstveni polog vraća se nasljednicima. 

Članak 28.

Osobama ovlaštenim za kupnju udjela omogućit će se uvid u Odluku i ovaj Program, Društveni ugovor i uz predočenje podataka o poslovanju i stanju u Društvu, u primjerenom roku  i neposredno prije sklapanja ugovora o prodaji udjela, u sjedištu Društva. 

Sadržaj Odluke i Programa obvezuje sva tijela Društva, kao i osobe koje sudjeluju u postupku javnog prikupljanja ponuda, te se smatra da su sa sadržajima Odluke i ovog Programa upoznate.

U slučaju nesuglasnosti odredbi ovog Programa i Odluke, prednost imaju odredbe  Odluke o prodaji udjela Trgovačkog društva "Cesta" društva s ograničenom odgovornošću za niskogradnju i proizvodnju građevnog materijala iz Pule. 

 U slučaju nesuglasnosti sadržaja objavljenih poziva na kupnju udjela i odredbi ovog Programa primjenjuju se odredbe ovog Programa. 

Članak 29.

Adresom osobe koja je zainteresirana za kupnju udjela smatrat će se adresa koju takva osoba navede u Ponudi iz čl. 5. ovog  Programa, odnosno u pogledu osobe koja je kupila udjele adresom će se smatrati adresa upisana u knjizi poslovnih udjela  Društva. 

Spomenute osobe dužne su prijaviti Društvu svaku promjenu adrese do koje bi došlo nakon davanja ponude iz čl. 5. ovog Programa, odnosno nakon kupnje udjela jer će se u protivnom smatrati valjanim odašiljanjem pisama na adresu iz st. 1. ovog članka. 

Ako Odlukom ili Programom nije određeno drukčije smatrat će se da je Društvo, odnosno Grad Poreč-Parenzo kao prodavatelj udjela ispunila svoju Programom utvrđenu obvezu bilo kojeg obavještavanja osobe iz st. 1. ovog članka ako je pismeno uredno i na vrijeme predano pošti kao preporučeno pismo. 

Članak 30.

Sredstva ostvarena prodajom poslovnog udjela Trgovačkog društva "Cesta" d.o.o. iz  Pule prihod su proračuna Grada Novigrada-Cittanova, a sukladno čl.65 Zakona o proračunu (Narodne novine 87/08) mogu se koristiti za otplatu duga, te za nabavku nefinancijske i financijske imovine. 

Članak 31.

U slučaju spora nastalog u vezi s pravima i obvezama nastalim na temelju Odluke i ovog Programa, odnosno upisom preuzete obveze na uplatu udjela, nadležan je stvarno nadležni sud prema mjestu sjedišta Društva. 

Članak 32.

Ovaj Program stupa na snagu danom donošenja,a objavit će se u "Službenim novinama Grada Novigrada-Cittanova“.  

KLASA:406-01/11-01/1

URBROJ:2105/03-02-11-11

Novigrad, 23. ožujka 2011.

Predsjednica Gradskog vijeća 

                                                                                           
Grada Novigrada-Cittanova.  








           Sonja Jurcan, v.r.

9.

Na temelju čl. 10.  Odluke o prodaji udjela javnim prikupljanjem ponuda Trgovačkog društva "Cesta" društva s ograničenom odgovornošću za niskogradnju i proizvodnju građevnog  materijala iz Pule i Programa prodaje udjela trgovačkog društva "Cesta" društva s ograničenom odgovornošću za niskogradnju i proizvodnju građevnog materijala iz Pule, Gradsko vijeće Grada Novigrada-Cittanova na sjednici održanoj dana 22.ožujka 2011. godine donijelo je 
R J E Š E N J E 

o imenovanju Komisije za prodaju udjela javnim prikupljanjem ponuda  

Trgovačkog društva „Cesta“ društva s ograničenom odgovornošću za niskogradnju i proizvodnju građevnog materijala iz Pule 
Članak 1.


Imenuje se Komisija za prodaju udjela javnim prikupljanjem ponuda  Trgovačkog društva „Cesta“  društva s ograničenom odgovornošću za niskogradnju i proizvodnju građevnog materijala iz Pule  u sastavu: 


1. Sonja Jurcan, predsjednik 


2. Klaudija Čikada, član 


3. Aleksandar Carlin, član


4. Marko Risonjić, član


5. Reuf Šerbečić, član 

Članak 2.


Komisija za prodaju udjela javnim prikupljanjem ponuda iz čl. 1 obavlja poslove utvrđene Odlukom i Programom,  prati tijek postupka prodaje  te priprema nacrte odluka što ih prema Programu trebaju donijeti nadležna tijela Grada Novigrada-Cittanova ili tijela Društva. 

Članak 3.


Komisija je dužna u rokovima utvrđenim Odlukom i Programom dostaviti Gradskom vijeću Grada Novigrada-Cittanova Zbirno izvješće u skladu sa čl. 23. Programa prodaje udjela javnim prikupljanjem ponuda Trgovačkog društva "Cesta" društva s ograničenom odgovornošću za niskogradnju i proizvodnju građevnog materijala iz Pule. 

Članak 4.

Ovo Rješenje stupa na snagu danom donošenja, a objavit će se u "Službenim novinama Grada Novigrada"

KLASA: 406-01/11-01/1

URBROJ:2105/03-02-11-12

Novigrad,   23.03. 2011.          

Predsjednica Gradskog vijeća








   Grada Novigrad-Cittanova

Sonja Jurcan, v.r.

10.

Na temelju čl. 64. st 1. Zakona o proračunu („Narodne novine“, broj 87/08), čl 35. toč. 5. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09), čl. 39. i 94. Statuta Grada Novigrada ("Službene novine Grada Novigrada " br.5/09), Gradsko vijeće Grada Novigrada dana 23. ožujka 2011.  godine donijelo je

Z A K L J U Č A K o prihvaćanju

Poziva za javno prikupljanje ponuda za kupnju udjela Trgovačkog društva "Cesta "  društva s ograničenom odgovornošću za niskogradnju i proizvodnju građevnog materijala iz Pule 

i  Nacrta Ugovora o kupoprodaji i prijenosu poslovnog udjela Trgovačkog društva "Ceste "  društva s ograničenom odgovornošću za niskogradnju i proizvodnju građevnog materijala iz Pule 

1. Prihvaća se tekst Poziva za javno prikupljanje ponuda za kupnju udjela Trgovačkog društva "Cesta "  društva s ograničenom odgovornošću za niskogradnju i proizvodnju građevnog materijala iz Pule, te se ovlašćuje i zadužuje Komisija za provedbu  prodaje udjela javnim prikupljanjem ponuda Trgovačkog društva "Cesta " društva s ograničenom odgovornošću za niskogradnju i proizvodnju građevnog materijala iz Pule, da isti objavi u "Glasu Istre" i na oglasnoj ploči Trgovačkog društva "Cesta" d.o.o. iz  Pule, te da poduzima sve potrebne radnje utvrđene Odlukom o prodaji udjela javnim prikupljanjem ponuda Trgovačkog društva "Cesta " društva s ograničenom odgovornošću za niskogradnju i proizvodnju građevnog materijala iz Pule  i  Programa prodaje udjela javnim prikupljanjem ponuda Trgovačkog društva "Ceste“ društva s ograničenom odgovornošću za niskogradnju i proizvodnju građevnog materijala iz Pule,


2. Prihvaća se nacrt Ugovora o kupoprodaji i prijenosu poslovnih udjela Trgovačkog društva "Cesta"  društva s ograničenom odgovornošću za niskogradnju i proizvodnju građevnog materijala iz Pule, 

3. Poziv za javno prikupljanje ponuda za kupnju udjela Trgovačkog društva "Cesta "  društva s ograničenom odgovornošću za niskogradnju i proizvodnju građevnog materijala, iz točke 1. ovog zaključka i Ugovor iz točke 2. ovog Zaključka su sastavni dio ovog Zaključka. 


4. Ovaj Zaključak stupa na snagu danom donošenja, a objavit će se u "Službenim novinama Grada Novigrada-Cittanova". 

KLASA:406-01/11-01/1

URBROJ:2105/03-02-11-13

Novigrad-Cittanova,  23. ožujka 2011.

Predsjednica Gradskog vijeća








   Grada Novigrad-Cittanova









Sonja Jurcan, v.r.

11.

Na temelju odredbi članaka Zakona o društveno poticanoj stanogradnji (Narodne novine 109/01, 82/04, 76/07, 38/09), i čl. 101. Statuta Grada Novigrada- Cittanova („Službene novine Grada Novigrada“ br. 5/09.), Gradsko vijeće Grada Novigrada, na sjednici održanoj dana, 23. ožujka 2011. godine, donijelo je 

PROGRAM POTICANE STANOGRADNJE
GRADA NOVIGRADA
1. OPĆENITO O PROGRAMU
Prema Zakonu o društveno poticanoj stanogradnji, odgovarajući stan je 35 m2 i dodatnih 10 m2 na svakog daljnjeg člana domaćinstva. Iz toga slijedi da nam je na tročlanu obitelj standard 55 m2. Statistika ukazuje na višak stambenog prostora, ali to je rezultat urbane politike Novigrada u posljednjih 10 godina koja se zasnivala  na izgradnji dodatnih stambenih kapaciteta za smještaj turista.

Međutim sagledavajući potrebe onih građana, pogotovo mladih zaposlenih obitelji, kojima je kupnja stana nepristupačna obzirom na stvarne financijske mogućnosti i realne prihode, ali i građana ostalih dobnih skupina, nesporno se nameće potreba novog sustavnog pristupa poticanju stanogradnje. 

Građani s prosječnim primanjima koji u svojem vlasništvu nemaju nekretnina, kapitala  ili drugu  imovinu, a koji nemaju riješeno svoje stambeno pitanje, objektivno vrlo teško mogu sami riješiti taj problem, odnosno zadovoljiti svoje stambene potrebe bez potpore društva.

Najamni sektor u Republici Hrvatskoj nije razvijen kao u zapadnoeuropskim zemljama s vrlo dugom tradicijom najamnog stanovanja i jasno uređenim vlasničko pravnim odnosima u području stanovanja. Cijena stana u tim razvijenim zemljama kreće se na relaciji – jedna prosječna plaća jednaka cijeni 1m2 stana, dok u RH cijena m2 stana iznosi 2-3 prosječne plaće. Pri tome terećenje domaćinstva na osnovi najamnine ili mjesečnog obroka kredita za kupnju stana prosječno se kreće 1/4  do 1/3  njihovog mjesečnog prihoda. U RH na tzv. slobodnom tržištu najamnine stanova su neprimjereno visoke. Najveći dio slobodnog najma (podstanari) dogovara se samo usmeno, bez pisanog ugovora, pri čemu je najmoprimac često izložen raznim zahtjevima i uvjetima najma, uz minimalnu ili gotovo nikakvu  pravnu zaštitu.

Predmetni stanovi namijenjeni su za prodaju građanima – za potrebe vlastitog stanovanja i to prvenstveno onima koji nemaju  riješeno svoje stambeno pitanje, a koji unatoč tome što su na određeni način platežno sposobni, obzirom na tržišnu cijenu stana i kapitala, nisu u mogućnosti samostalno riješiti svoj stambeni problem.

U cilju da se građanima Grada Novigrada rješavanje njihovog stambenog pitanja učini lakšim, odnosno stan dostupnijim te radi unapređenja stanogradnje kao razvojnog elementa graditeljstva i gospodarstva u cjelini predlaže se izgraditi novi organizirani sustav poticane stanogradnje.

Društveno poticana stanogradnja je sustav stanogradnje uz sudjelovanje tzv. javnih sredstava (JLS). Financiranjem stanogradnje uz sudjelovanje javnih sredstava na određeni način se utječe na ostale elemente, izgradnje i korištenje tih stanova, a što bi u konačnici trebalo rezultirati reduciranjem troška za krajnjeg korisnika stana.

To je Program izgradnje stanova financiran uz sudjelovanje javnih sredstava i uz potporu zajmova s povoljnijim uvjetima otplate. Razlika u odnosu na tržišnu stanogradnju jest da se jedan ili nekoliko priliva, odnosno izvora sredstava koje povezuje nositelj projekta subvencioniraju od lokalnih vlasti (npr. kamatne stope, infrastruktura, zemljište).

2. OSNOVNI CILJEVI PROGRAMA

Cilj programa je prosječnim građanima olakšati rješavanje stambenog pitanja tj. stan učiniti dostupnijim.

Za poticanje stanogradnje koriste se javna financijska sredstva čime jedinica lokalne samouprave subvencionira stanogradnju s ciljem stvaranja pristupačnijih uvjeta za rješavanje stambenih problema građana Grada Novigrada.

Razlika između poticane i tržišne stanogradnje odnose se na ograničenje troškova, odnosno limitiranu cijenu koja je niža i pristupačnija od tržišne, a određena sredstva se podupiru putem lokalne vlasti.

Stoga, osnovni ciljevi poticane stanogradnje građanima Novigrada jesu:

· zadovoljavanje stambenih potreba, stan učiniti građanima pristupačnijim

· razvoj stanogradnje kao poticajnog elementa gospodarstva u cjelini

· zapošljavanje, otvaranje novih radnih mjesta

· poticanje proizvodnje općenito (građevinski materijal, namještaj i dr.)

3. PROVEDBA PROGRAMA

Organizacija i provedba programa obavlja se i prati u gradskoj upravi Grada Novigrada i trgovačkom društvu NEAPOLIS d.o.o.

Dio poslova pripremaju nadležni upravni odjel gradske uprave i predlažu gradonačelniku Grada Novigrada;

· Odabir građevinske parcele

· Imenovanje povjerenstva za utvrđivanje prijedloga Liste reda prvenstva

· Raspisivanje javnog poziva građanima za podnošenje zahtjeva sukladno propisanim kriterijima

· Sklapanje ugovora o poslovnoj suradnji sa poslovnom bankom

· Nacrte predugovora i ugovora o kupoprodaji stana

Nadležni upravni odjeli  gradske uprave pripremaju Povjerenstvu, a Povjerenstvo predlaže Gradonačelniku Grada Novigrada;

· Odabir i utvrđivanje liste potencijalnih kupaca

· Sklapanje predugovora i ugovora o kupoprodaji stanova sa građanima

Dio poslova priprema trgovačko društvo  NEAPOLIS d.o.o. Novigrad i predlaže  Gradonačelniku Grada Novigrada:

· Objavljivanje natječaja za idejno arhitektonsko rješenje i izvođača radova

· Vođenje cjelokupnog projekta izgradnje stanova (konzalting, nadzor)

4. POSTUPAK I KRITERIJI ZA MOGUĆNOST KUPNJE STANA

Grad će utvrditi posebne kriterije za javni natječaj i mogućnost kupnje stanova i formirati posebno Povjerenstvo za te namjene. Pravo na podnošenje zahtjeva za kupnju stana ima hrvatski državljanin s prebivalištem  na području Grada Novigrada, ako on i članovi njegovog domaćinstva nisu vlasnici nikakvih nekretnina. 

Članovima obiteljskog domaćinstva podnositelja zahtjeva smatraju se bračni drug, potomak, roditelji i osobe koje je podnositelj zahtjeva ili član obiteljskog domaćinstva prema zakonu dužan uzdržavati.

Zahtjevi za kupnju stana odobravaju se temeljem liste reda prvenstva. Lista se utvrđuje na temelju provedenog javnog natječaja što ga raspisuje Gradonačelnik Grada Novigrada. Ostvarenje prava na kupnju stana ovisit će o redoslijedu na listi te broju raspoloživih stanova.

Lista se utvrđuje prema slijedećim kriterijima:

· Vrijeme prebivanja na području Grada Novigrada

· Školska sprema

· Životna dob podnositelja zahtjeva

· Broju članova obiteljskog domaćinstva

· Stambeni status

· Posebni uvjet; branitelji odnosno dragovoljci Domovinskog rata

Bodovi dobiveni po kriterijima iz Odluke se zbrajaju te se na temelju toga utvrđuje redoslijed na listi. Ako dva ili više podnositelja zahtjeva imaju isti broj bodova, njihov redoslijed na listi utvrđuje se prema broju godina prebivališta na području Grada Novigrada,  prema stručnoj spremi podnositelja zahtjeva, zatim prema broju članova obiteljskog domaćinstva,  pri čemu prednost u redoslijedu na Listi ima onaj podnositelj zahtjeva koji ima veći broj bodova s osnova; godina prebivanja, stručne spreme i broja članova obiteljskog domaćinstva.


Gradonačelnik Grada Novigrada osniva Povjerenstvo. Zadaća Povjerenstva je provođenje postupka javnog natječaja za utvrđivanje liste, bodovanje zaprimljenih zahtjeva i utvrđivanje prijedloga liste koje se objavljuje na oglasnoj ploči Grada Novigrada. Postupak bodovanja i sastavljanje liste moraju biti javni, a podnositelju zahtjeva mora se na njegov zahtjev omogućiti uvid u svu dostavljenu dokumentaciju. Povjerenstvo će uputiti listu poslovnoj banci na razmatranje i ishodovanje suglasnosti za svakog pojedinog podnositelja zahtjeva prema kriterijima te poslovne banke. 


Grad Novigrad s kupcima stanova sklapa predugovor o prodaji stana, a po završetku izgradnje stambene građevine i izdavanju uporabne dozvole, konačni ugovor o prodaji stana.

KLASA: 371-02/11-01/3

URBROJ: 2105/03-02-11-3

Novigrad, 23. ožujka 2011. godine

GRADSKO VIJEĆE GRADA NOVIGRADA

PREDSJEDNICA GRADSKOG VIJEĆA

Sonja Jurcan, v.r.

12.

Na temelju odredbi članaka Zakona o društveno poticanoj stanogradnji (Narodne novine 109/01, 82/04, 76/07, 38/09), i čl. 101. Statuta Grada Novigrada- Cittanova („Službene novine Grada Novigrada“ br. 5/09.), Gradsko vijeće Grada Novigrada, na sjednici održanoj dana, 23. ožujka 2011. godine, donijelo je 

ODLUKU

o kriterijima i uvjetima za kupnju stanova

po Programu  poticane stanogradnje Grada Novigrada 

Članak 1.

Ovom Odlukom utvrđuju se uvjeti, kriteriji, tijela i postupak za kupnju stanova koji se grade po Programu poticane stanogradnje Grada Novigrada (u daljnjem tekstu: Program).

Članak 2.

Pravo kupnje stana ima hrvatski državljanin s prebivalištem na području Grada Novigrada, ako on i članovi njegovog obiteljskog domaćinstva navedeni u zahtjevu:

- nisu otkupili stan po odredbama Zakona o prodaji stanova na kojima postoji stanarsko pravo („Narodne novine“ br. 43/92 - pročišćen tekst, 69/92, 25/93, 48/93, 26/93, 48/93, 2/94, 29/94, 44/94, 47/94, 58/95, 11/96, 11/97, 68/98, 96/99, 120/00, 94/01 i 78/02),

- nisu sklopili Ugovor o kreditu prema odredbama Zakona o Fondu za dugoročno financiranje stanogradnje uz potporu države („Narodne novine“ br. 109/97),

- nisu vlasnici ni posjednici građevinskog-ih objekta-ata i/ili prostora (stambene i poslovne namjene), i/ili građevinskog zemljišta na području Grada Novigrada  ili Republike Hrvatske na kojem je važećim dokumentima prostornog uređenja dozvoljena izgradnja stambenih građevina u vrijeme podnošenja zahtjeva, u posljednjih 10 godina,

- nisu kupili stan po Programu poticane stanogradnje Grada Novigrada . 

Članovima obiteljskog domaćinstva podnositelja zahtjeva iz stavka 1. ovog članka smatraju se: bračni drug, srodnici po krvi u pravoj liniji i njihovi bračni drugovi, braća i sestre, pastorčad i posvojenici, djeca bez roditelja uzeta na uzdržavanje, očuh i maćeha, posvojitelj i osoba koju je podnositelj zahtjeva dužan uzdržavati te osoba koja s podnositeljem zahtjeva živi u izvanbračnoj zajednici. 

Izvanbračnom zajednicom iz stavka 2. ovog članka smatra se životna zajednica neudane žene i neoženjenog muškarca, koja traje najmanje tri godine ili kraće ako je u njoj rođeno zajedničko dijete. 

Postojanje izvanbračne zajednice dokazuje se odgovarajućim rješenjem Općinskog suda u Bujama o njezinom postojanju.

Odredba iz stavka 1. podstavka 4. ovog članka ne primjenjuje se na  kupce iz članka 24. ove Odluke.

Članak 3.

Prodaja stanova vrši se po redoslijedu utvrđenom Listom reda prvenstva (u daljnjem tekstu: Lista), koju utvrđuje Gradonačelnik, nakon provedenog javnog natječaja za podnošenje zahtjeva za kupnju stanova.

Odluku o raspisivanju javnog natječaja donosi Gradonačelnik na osnovu prijedloga nadležnog upravnog odjela, nakon što je određena lokacija za izgradnju stanova, broj stanova i njihova  površina ili samo lokacija za izgradnju stanova. 

Članak 4.

Podnositelj zahtjeva ima pravo na kupnju odgovarajućeg stana, a odgovarajućim stanom u smislu ove Odluke razumijeva se vlasništvo stambenog  prostora (stana ili kuće) koji je primjereno opremljen infrastrukturom (voda, kanalizacija, struja i dr.) i udovoljava higijensko-tehničkim uvjetima za zdravo stanovanje, veličine oko 35 m2 korisne površine stana za jednu osobu, odnosno za svaku daljnju osobu još oko 10 m2.

 Zbog mogućih projektnih rješenja, od gore navedenih površina stanova odgovarajućih za podnositelje zahtjeva, dozvoljena odstupanja iznose 15% više ili 15% manje u odnosu na navedene površine. 

Podnositelj zahtjeva može podnijeti zahtjev za kupnju samo jednog stana. 

Zahtjevi za kupnju stanova koji nisu odgovarajući za podnositelje zahtjeva, odnosno zahtjevi za kupnju stanova većih ili manjih površina od odgovarajućih za podnositelje zahtjeva, neće se uzeti u razmatranje.              

Članak 5.

           Lista se utvrđuje prema površinama stanova.            

Lista vrijedi i primjenjuje se za kupnju stanova za koje je natječaj raspisan i prodajom stanova prestaje važiti. 

Ostvarenje prava na kupnju stana ovisi o redoslijedu na Listi i broju raspoloživih stanova.

            Na Listu se, prema postignutom broju bodova dobivenih zbrajanjem bodova primjenom kriterija iz članka 6. ove Odluke, upisuju podnositelji zahtjeva koji su  sudjelovali na javnom  natječaju i ispunjavaju uvjete za kupnju stana određene ovom Odlukom.                                                                                                                                                                                                                                                              

            Na Listu neće se upisati osobe koje su po raspisanom natječaju podnijele zahtjev za kupnju stana, a koje, po odredbama ove Odluke, ne ostvaruju pravo na kupnju stana po Programu.     


Članak 6.

Lista se utvrđuje primjenom slijedećih kriterija:

1. vremenu  prebivanja na području Grada Novigrada,

2. školskoj spremi,

3. životnoj dobi podnositelja zahtjeva,

4. broju  članova obiteljskog domaćinstva,

5. stambenom statusu.

6. statusu dragovoljca i branitelja Domovinskog rata

Članak 7.

Prema vremenu prebivanja na području Grada Novigrada, podnositelju zahtjeva pripada:

a) od 1 do 5 godina…...za svaku godinu…………………………… 0,2 boda

b) od 6 do 15 godina.…za svaku godinu…..……………………….. 0,4 boda

c) 16 godina i više……za svaku godinu…………………………....  1 bod.

Obračun bodova iz prethodnog stavka vrši se množenjem bodova sa godinama prebivanja i njihovim zbrajanjem.

Članak 8.

Prema školskoj spremi, podnositelju zahtjeva pripada:

a) visoka stručna sprema……………………………………………10 bodova

b) viša stručna sprema………………………………………………. 8 bodova

c) srednja stručna sprema……………………………………………5 boda

d) niža stručna sprema………………………………………………. 2 boda.

Za svaki viši akademski stupanj obrazovanja podnositelja zahtjeva koji ima visoku stručnu spremu, istom pripadaju još 2 boda.

Članak 9.

Prema životnoj dobi, podnositelju zahtjeva pripada:

a) do 22 godina života………………………………………….….....  6 bodova

b) od 23 godina do 40 godina života ……………………………..…14 bodova

c)   od 41 godine do 60 godina života ………………………………....8 bodova.
Članak 10.
Prema broju članova obiteljskog domaćinstva, podnositelj zahtjeva dobiva slijedeći broj bodova:            

· za svakog člana obiteljskog domaćinstva                  .........................3 boda.

· za svakog člana obiteljskog domaćinstva do 18 godina............  dodatno 1 bod.

Članak 11.

 
Na temelju stambenog statusa njegovog obiteljskog domaćinstva, podnositelju zahtjeva pripada:

a) za status najmoprimca sa slobodno ugovorenom najamninom kod pravne ili fizičke osobe ili podstanara kod treće osobe............................................................................................................................15 bodova

b) za stanovanje kod roditelja u neodgovarajućem stanu ili kući  ..............................  10 bodova

c) za stanovanje kod roditelja u odgovarajućem stanu ili kući…….............................    5 bodova.

Članak 12.

Na temelju statusa dragovoljca i branitelja iz Domovinskog rata podnositelju zahtjeva pripada 3 boda.

Članak 13.


Bodovi dobiveni po kriterijima iz prethodnih točaka ove Odluke se zbrajaju te se na osnovu njih utvrđuje redoslijed na Listi.


Ako dva ili više podnositelja zahtjeva imaju isti broj bodova, njihov redoslijed na Listi utvrditi će se primjenom slijedećih kriterija:

- broju godina prebivanja podnositelja zahtjeva na području Grada Novigrada, zatim 

- stručnoj spremi podnositelja zahtjeva, zatim 

- broju članova obiteljskog domaćinstva,

pri čemu prednost u redoslijedu na Listi ima onaj podnositelj zahtjeva koji ima veći broj bodova s osnova:

- godina prebivanja na području Grada Novigrada, zatim  

- stručne spreme, zatim 

- broja članova obiteljskog domaćinstva.

Ukoliko redoslijed na Listi nije moguće utvrditi primjenom gore navedenih kriterija, isti će se utvrditi javnim izvlačenjem u prisutnosti podnositelja zahtjeva za koje se redoslijed na Listi utvrđuje.

Članak 14.

Analizu i bodovanje zahtjeva zaprimljenih po objavljenom javnom natječaju i utvrđivanje prijedloga Liste vrši Povjerenstvo za utvrđivanje prijedloga Liste (u daljnjem tekstu: Povjerenstvo).


 Administrativno tehničke poslove za Povjerenstvo obavlja nadležni upravni odjel. 

Članak 15.


Natječaj za podnošenje zahtjeva za kupnju stana objavljuje se u javnom glasilu,  na oglasnoj ploči Grada Novigrada i web stranicama Grada Novigrada.

Rok za podnošenje zahtjeva je 30 dana od dana objave natječaja.


U natječaju moraju biti navedeni kriteriji na temelju kojih se vrši bodovanje i utvrđuje Lista.

Članak 16.


Podnositelj zahtjeva mora uz zahtjev za kupnju stana priložiti slijedeću dokumentaciju:

1. dokaz o državljanskom statusu za sebe i članove svog obiteljskog domaćinstva 

    –  domovnicu ili osobnu iskaznicu, 

2. dokaz da on i članovi njegovog obiteljskog domaćinstva navedeni u zahtjevu: 

a) nisu otkupili stan po odredbama Zakona o prodaji stanova na kojima postoji 

               stanarsko pravo (NN br. 43/92 - pročišćen tekst, 69/92, 25/93, 48/93, 26/93,  

               48/93, 2/94, 29/94, 44/94, 47/94, 58/95, 11/96, 11/97, 68/98, 96/99, 120/00, 

               94/01 i 78/02),

– izjavu danu pod moralnom i kaznenom odgovornošću, potvrdu nadležnog tijela uprave, 

b) nisu sklopili Ugovor o kreditu prema odredbama Zakona o Fondu za 

               dugoročno financiranje stanogradnje uz potporu države (NN 109/97) 

- izjavu danu pod moralnom i kaznenom odgovornošću, potvrdu nadležnog tijela uprave,

c) nisu vlasnici ni posjednici građevinskog-ih objekta-ata i/ili prostora   

(stambene i poslovne namjene) i/ili građevinskog zemljišta na području Grada 

Novigrada i Republike Hrvatske na kojem je važećim dokumentima prostornog 

uređenja dozvoljena izgradnja stambenih građevina u vrijeme podnošenja 

zahtjeva, u posljednjih 10 godina 

– potvrde nadležnih ureda za katastar i općinskih sudova te izjavu danu pod moralnom i kaznenom odgovornošću,

d) nisu kupili stan po Programu poticane stanogradnje Grada Novigrada 

– potvrdu gradskog poduzeća koje je prodavalo stanove po ovom Programu,

3.  uvjerenje o prebivalištu  nadležne službe Policijske uprave o prebivalištu, za sebe i za članove obiteljskog domaćinstva, koje sadrži i podatak i o vremenu prebivanja na području  Grada Novigrada,

4. vjenčani list ili rodni list za sebe i rodne listove za sve članove obiteljskog 

    domaćinstva; rješenje Općinskog suda u Bujama o postojanju izvanbračne zajednice   (ako takva zajednica postoji),

5. dokumentaciju kojom se dokazuje stambeni status: ugovor o najmu stana sa    

    pravnom ili fizičkom osobom, izjavu podnosioca zahtjeva i dva svjedoka o 

    stanovanju kod roditelja u stanu – kući, odnosno kod treće osobe,

6. dokaz o stručnoj spremi,

7.  potvrdu Porezne uprave u Umagu o poreznom dugu za sebe i članove obiteljskog 

     domaćinstva,

8. potvrdu Upravnog odjela za proračun i gospodarstvo  Grada Novigrada o  nepostojanju dugovanja  prema  Gradu Novigradu,

9. dokaz o broju članova obiteljskog domaćinstva, izjava dana pod moralnom i kaznenom odgovornošću.

10. potvrdu nadležnog tijela o statusu dragovoljca odnosno branitelja Domovinskog rata.

Svi dokazi mogu biti u originalu ili preslici ovjerenoj kod javnog bilježnika, a dokazi koje izdaju nadležna tijela i službe ne smiju biti stariji od 30 dana.

Članak 17.

Lista sadrži slijedeće podatke:

1. redni broj,

2. prezime, ime, adresu, OIB podnositelja zahtjeva,

3. broj bodova po kriterijima za svakog podnositelja zahtjeva,

4. ukupan broj bodova za svakog podnositelja zahtjeva,

5. mjesto i datum utvrđivanja Liste.

Članak 18.

           Postupak bodovanja i sastavljanje Liste mogu biti i javni, a podnositelju  zahtjeva mora se, na njegov  zahtjev,  omogućiti uvid u natječajnu dokumentaciju.

Članak 19.

           Povjerenstvo utvrđuje prijedlog Liste, koji se dostavlja Gradonačelniku na prihvaćanje i utvrđivanje i tako utvrđena Lista se objavljuje na oglasnoj ploči Grada Novigrada.

           Podnositelj  zahtjeva  ima pravo  prigovora na Listu zbog uvrštavanja na Listu,  na  bodovanje i na utvrđeni prijedlog redoslijeda.

           Prigovor se podnosi Gradonačelniku u roku od 8  dana  od  dana objave Liste na oglasnoj ploči, putem Povjerenstva, koje razmatra prigovore i daje Gradonačelniku prijedlog rješenja po prigovorima.

           Nakon isteka roka za prigovore, odnosno donošenja odluke po eventualnim prigovorima, Gradonačelnik utvrđuje konačnu Listu i temeljem iste donosi zaključak o odobravanju zahtjeva za kupnju stanova.    
                                                                              

           Konačna Lista i zaključak o odobravanju zahtjeva za kupnju stanova objavljuju se na oglasnoj ploči Grada Novigrada.

Članak 20.

           Točna kupoprodajna cijena stanova bit će određena nakon provedenog javnog natječaja za izgradnju stanova, o čemu odluku donosi Gradonačelnik.

Članak 21.

           Sa kupcima stanova se nakon provedenog javnog natječaja za izgradnju stanova i utvrđivanja kupoprodajne cijene sklapa predugovor o kupnji stanova,  a glavni ugovor će se sklopiti nakon ishođenja uporabnih dozvola za stanove.

Članak 22.

           Smatrat će se da je podnositelj zahtjeva, koji je ostvario pravo na kupnju stana, odustao od njegove  kupnje: 

a) ako se pismeno očituje da odustaje od kupnje stana prije sklapanja predugovora o kupnji stana  i

b) ako se u roku od 8 dana od dana uručenja pismenog poziva prodavatelja ne odazove radi potpisivanja predugovora o kupnji stana.

           Kada podnositelj zahtjeva odustane ili izgubi pravo na kupnju stana, pravo na kupnju tog stana ima podnositelj zahtjeva koji je slijedeći na Listi, a kojem je taj stan odgovarajući u smislu ove Odluke.

Članak 23.
           Ako nema kupaca zainteresiranih za kupnju stana kojima bi taj stan bio odgovarajući u smislu ove Odluke ili se ne može postupiti na način određen člankom 22. stavak 2. ove Odluke, pravo na kupnju takvog stana imaju podnositelji zahtjeva      koji se nalaze na Listi, kojima je taj stan  površinom najbliži kao odgovarajući stan i koji imaju duže prebivalište na području Grada Novigrada. 

Članak 24.

           Grad Novigrad zadržava pravo prvokupa stanova izgrađenih po Programu i ovoj Odluci : 

a) u slučaju nesposobnosti kupca da nakon 2 godine izvršava preuzete kreditne obveze za kupnju stana,

b) u slučaju prodaje ili otuđenja stana unutar roka od 20 godina od dana njegovog stjecanja.           

           U slučaju iz stavka 1. ovoga članka otkupna cijena stana je cijena po kojoj je stan kupljen, a odluku o kupnji donosi Gradsko vijeće.  

           Odredba o pravu prvokupa Grada Novigrada mora biti sadržana i u predugovoru i u ugovoru o kupnji stana.
Članak 25.


Obitelji koja temeljem povećanja broja članova obitelji stekne uvjet za veći stan od onog kojeg trenutno posjeduje, a isti je kupljen po Programu poticane stanogradnje, ukoliko ima mogućnosti natjecanja za veći stan od onog kojeg trenutno ima, omogućit će se natjecanje za kupnju većeg stana.


U tom slučaju vlasnik stana će taj manji stan ponuditi na otkup Gradu Novigradu, a za veći stan bi platio razliku u cijeni.


Ukoliko Grad Novigrad u roku od dvije godine od dana zaprimanja zahtjeva za veći stan nije u mogućnosti takvoj obitelji omogućiti kupnju adekvatnog većeg stana, ukida se pravo prvokupa Grada Novigrada. 

Članak 26.

           Grad Novigrad ne preuzima obvezu osiguravanja stanova za  sve podnositelje zahtjeva koji ispune uvjete za uvrštenje na Listu.

Članak 27.

Kupci stanova ne smiju stanove davati u najam ili iznajmljivati turistima.


Ukoliko kupci stanova postupaju suprotno stavku 1. ovog članka, Grad Novigrad ima pravo trenutnog raskida ugovora i isplate kupca po cijeni po kojoj je taj stan i kupio.


Članak 28.


Gradsko vijeće daje posebne naloge, upute, tumačenja i poduzima ostale potrebne mjere za primjenu ove Odluke.  

 Članak 29.

Ova Odluka stupa na snagu 8 dana od  donošenja, a objavit će se u “Službenim novinama Grada Novigrada”.


KLASA: 371-02/11-01/3

URBROJ: 2105/03-02-11-4
Novigrad, 23. ožujka 2011. godine

GRADSKO VIJEĆE GRADA NOVIGRADA

PREDSJEDNICA GRADSKOG VIJEĆA

Sonja Jurcan, v.r.

13.

Na temelju odredbi  članaka 18. Stavka 3. Uredbe o uredskom poslovanju ("Narodne novine", broj 7/09) i članka 5. Pravilnika o jedinstvenim klasifikacijskim oznakama i brojčanim oznakama stvaralaca i primalaca akata (Narodne novine", broj 38/88), te članaka 44. I 48. Zakona o lokalnoj i područnoj (regionalnoj) samoupravi (“Narodne novine”,  broj 33/01., 60/01., 129/05., 109/07., 125/08. i 36/09.), i članka 102. Statuta Grada Novigrada-Cittanova (“Službene novine Grada Novigrada-Cittanova”, broj  5/09.),  Gradonačelnik Grada Novigrada-Cittanova   donosi slijedeće

R J E Š E N J E

o brojčanim oznakama stvaralaca i primalaca akata u Gradu Novigradu

 za   2011. godinu

I.

Ovim Rješenjem utvrđuju se brojčane oznake stvaralaca i primalaca akata u uredskom poslovanju i u radu tijela lokalne samouprave i uprave Grada Novigrada, te pravnih osoba koje na temelju zakona obavljaju javna ovlaštenja kako slijedi:

1.
TIJELA SAMOUPRAVE I UPRAVE GRADA NOVIGRADA-CITTANOVA

               01 Gradonačelnik


01/01 Radna tijela gradonačelnika

02 Gradsko vijeće

02/01 Predsjednik Gradskog vijeća

02/02 Radna tijela Gradskog vijeća

03 Zamjenik gradonačelnika


04 Ured gradonačelnika


05 Upravni odjel za opću upravu, pravne poslove i društvene djelatnosti


06 Upravni odjel za proračun i gospodarstvo


07 Upravni odjel za komunalni sustav, prostorno uređenje i   zaštitu okoliša               

2.
TIJELA MJESNE SAMOUPRAVE

 08 Mjesni odbor Novigrad

 09 Mjesni odbor Dajla

             10 Mjesni odbor Bužinija

3.
PRAVNE OSOBE KOJE OBAVLJAJU JAVNA OVLAŠTENJA


11 Dom za starije i nemoćne osobe Novigrad

                 Casa per anziani e disabili Cittanova

12 Dječji vrtić «Tičići» NOVIGRAD


      Scuola materna »Tičići» Cittanova

13  Gradska knjižnica Novigrad


14 Osnovna škola «Rivarela»Novigrad


      Scuola elementare »Rivarela» Cittanova

15 Talijanska osnovna škola Novigrad

                 Scuola elementare italiana Cittanova

               15/01 Talijanska osnovna škola Novigrad - dječji vrtić

                 Scuola elementare italiana Cittanova- Secione scuola materna

              16 Muzej-Museo Lapidarium       

II.

Brojčane oznake unutar organizacija jedinica, odnosno tijela samouprave i uprave Grada Novigrada iz točke jedan ovog rješenja po stvaraocima i primaocima akata jesu:

1. Ured gradonačelnika

04/01 Pročelnik ureda gradonačelnika 
04/02 Viši stručni suradnik za evropske projekte i međunarodnu suradnju
04/03 Stručni suradnik za opće poslove ureda gradonačelnika
04/04 Viši referent – tajnik ureda gradonačelnika
2. Upravni odjel za opću upravu, pravne poslove i društvene djelatnosti

05/01 Pročelnik Upravnog odjela
05/02 Viši savjetnik za imovinsko–pravna pitanja
05/03 Stručni suradnik za socijalnu skrb i društvene djelatnosti
05/04 Viši referent za pisarnicu i arhiv 
05/05 Referent za sport, udruge i zaštitu na radu

3. Upravni odjel za proračun i gospodarstvo

06/01 Pročelnik Upravnog odjela
06/02 Viši savjetnik za naplatu potraživanja i prisilnu naplatu
06/03 Savjetnik za gospodarstvo i javnu nabavu 

06/04 Samostalni upravni referent za plan i analizu i proračunsko računovodstvo
06/05 Stručni suradnik  za proračun i financije 

06/06 Referent za lokalne poreze i poreznu ovrhu 

06/07 Referent – računovodstveni za proračun 

 06/08  Referent likvidator, saldakontist


4. Upravni odjel za komunalni sustav, prostorno uređenje i zaštitu okoliša

07/01 Pročelnik Upravnog odjela
07/02 Viši savjetnik za prostorno uređenje 
07/03 Samostalni upravni referent za izgradnju komunalne infrastrukture
07/04 Referent za opće i komunalne poslove 

07/05 Referent za održavanje komunalne infrastrukture
07/06 Referent za opće poslove komunalnog sustava i prostornog uređenja
07/07-1 Referent-Komunalni redar
07/07-2 Referent-Komunalni redar

07/08 Odsjek za prostorno uređenje i graditeljstvo

07/08-1   Voditelj ustrojstvene jedinice - odsjeka 


07/08-2   Savjetnik odsjeka za prostorno uređenje i graditeljstvo


07/08-3   Viši referent – tajnik odsjeka za prostorno uređenje i graditeljstvo

III.


Pravne osobe iz glave I. točke 3. Ovog  rješenja svojim aktom utvrditi će unutarnje oznake stvaralaca i primalaca akata zavisno o svojem ustroju.

IV.


Brojčane oznake stvaralaca i primalaca akata utvrđene ovim rješenjem ne mogu se mijenjati tijekom godine.

V.


Donošenjem ovog rješenja stavlja se van snage Rješenje o brojčanim oznakama stvaralaca i primalaca akata u Gradu Novigradu za 2010. godinu («Službene novine Grada Novigrada, br.1/10)

VI.


Ovo rješenje stupa na snagu danom donošenja, a objaviti će se u «Službenim novinama Grada Novigrada-Cittanova».

KLASA: 035-02/11-01/1

URBROJ: 2105/03-01-11-1

Novigrad-Cittanova,  1  siječanj 2011.

GRADONAČELNIK

ANTEO MILOS, v.r.  

14.

Na temelju članka 4. stavak 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ RH br. 86/08), članka 102. Statuta Grada Novigrada-Cittanova („Službene novine Grada Novigrada-Cittanova" br. 5/09), a u svezi sa člankom 32. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“ br.74/10), Gradonačelnik Grada Novigrada-Cittanova, na prijedlog pročelnika upravnih odjela donosi  

PRAVILNIK

O IZMJENAMA I DOPUNAMA PRAVILNIKA O UNUTARNJEM REDU 

UPRAVNIH TIJELA  GRADA NOVIGRADA-CITTANOVA

Članak 1.


U Pravilniku o unutarnjem redu  upravnih tijela  grada Novigrada-Cittanova  (“Službene novine Grada Novigrada”, broj7/10) , – dalje u tekstu Pravilnik,  u članku 32.,  u stavku3, Opis razine standardnih mjerila za klasifikaciju radnog mjesta, točka 1. Potrebno stručno znanje, alinea 1. Briše se i mijenja na način da sada glasi:

„-  magistar struke ili stručni specijalist znanstvenog područja tehničkih znanosti, polje građevinarstvo ili arhitektura, ili magistar struke ili stručni specijalist znanstvenog područja pravnih znanosti, polje pravo“

Članak 2.

Ovaj Pravilnik stupa na snagu danom donošenja a objaviti će se u Službenim novinama Grada Novigrada-Cittanova. 

KLASA:120-02/11-01/1


URBROJ:2105/03-01-11-01

Novigrad-Cittanova,   21. Ožujka, 2010.

        GRAD NOVIGRAD-CITTANOVA

      GRADONAČELNIK

                                                                      Anteo Milos, v.r.

15.

Na temelju članka 10. Zakona o službenicima i namještenicima u lokalnoj i područnoj (regionalnoj) samoupravi (»Narodne novine« broj 86/08),  slijedom prijedloga  pročelnika upravnih tijela Grada Novigrada-Cittanova, u skladu s  Proračunom Grada Novigrada-Cittanova  za 2011. godinu (»Službene novine Grada Novigrada-Cittanova« broj  09/10) Gradonačelnik Grada Novigrada-Cittanova utvrđuje

PLAN
prijema u službu za 2011. Godinu

1.

Ovim planom za 2011. Godinu, utvrđuje se prijam u službu službenika i namještenika za slijedeća gradska upravna tijela Grada Novigrada-Cittanova :  Ured gradonačelnika, Upravni odjel za opću upravu, pravne poslove i društvene djelatnosti,  Upravni odjel za proračun i gospodarstvo te Upravni odjel za komunalni sustav, prostorno uređenje i  zaštitu okoliša.

2.

Plan prijema u službu donosi se na temelju prikupljenih prijedloga čelnika gradskih upravnih tijela vodeći računa o potrebama gradskih upravnih tijela i raspoloživim financijskim sredstvima, te je usklađen s Proračunom Grada Novigrada za 2011. godinu.

Plan prijema je kratkoročan, te se njime utvrđuje stvarno stanje popunjenosti radnih mjesta i potreban broj službenika i namještenika na neodređeno vrijeme u 2011. Godini za sva gradska upravna tijela za koja se Plan prijema donosi.

3.

Temeljem prikupljenih prijedloga čelnika gradskih upravnih tijela utvrđuje se da su u  gradskoj upravi Grada Novigrada- Cittanova u vrijeme donošenja ovog plana nepopunjena sljedeća radna mjesta:

a) u Upravnom odjelu za opću upravu, pravne poslove i društvene djelatnosti:

· višeg savjetnika za imovinsko–pravna pitanja
· portira

b) u Upravnom odjelu za proračun i  gospodarstvo:

· referenta - računovodstveni za proračun 

c) u Upravnom odjelu za komunalni sustav, prostorno uređenje i zaštitu okoliša: 

· savjetnika odsjeka za prostorno uređenje i graditeljstvo.
· dok je  radno mjesto samostalni upravni referent za izgradnju komunalne infrastrukture popunjeno  na određeno vrijeme do 15. Travnja 2011-te god.
Ostala radna mjesta, sistematizirana Pravilnikom o unutarnjem redu upravnih tijela Grada Novigrada – Cittanova (Službene novine br. 7/10.) popunjena su na neodređeno vrijeme.

4.

Na temelju prikupljenih prijedloga , a vodeći računa o potrebama upravnih tijela i raspoloživim financijskim sredstvima  tijekom 2011. godine planira se prijem u službu na neodređeno vrijeme na sljedeće radno mjesto:

·  jednog djelatnika na radno mjesto samostalni upravni referent za izgradnju komunalne infrastrukture 
U 2011. godini ne planira se prijem u službu vježbenika.

5.


Radno mjesto samostalnog upravnog referenta za izgradnju komunalne infrastrukture popuniti će se javnim natječajem, koji se objavljuje u Narodnim novinama i na internetskoj stranici Grada Novigrada.

 U slučaju  prijema u službu osobe zaposlene u državnom tijelu, pravnoj osobi s javnim ovlastima ili upravnom tijelu iste ili druge lokalne jedinice, radno mjesto će se popuniti bez provođenja natječaja sukladno zakonu.

6.

Podaci o stvarnom stanju popunjenosti radnih mjesta u gradskim upravnim tijelima i potrebnom broju službenika i namještenika na neodređeno vrijeme utvrđeni su u tabeli 1. koja je sastavni dio ovog plana prijema.

7.

U slučaju potrebe, Gradonačelnik Grada Novigrada revidirat će u suradnji s gradskim upravnim tijelima planirane potrebe popune radnih mjesta i potreban broj službenika i namještenika na neodređeno vrijeme utvrđenih ovim planom prijema, u svrhu utvrđivanja potreba izmjena i dopuna usvojenog Plana prijema u službu u gradska upravna tijela za 2011.

Revizija potreba popunjavanja radnih mjesta i potrebnog broja službenika i namještenika na neodređeno vrijeme obaviti će se na temelju obrazloženih zahtjeva čelnika  tijela iz točke 1. ovog plana, te na način da bude usklađena s Proračunom Grada Novigrada za 2011., odnosno njegovim izmjenama i dopunama.

8.

Plan prijema u službu u gradska upravna tijela za 2011. objavit će se u Službenim novinama Grada Novigrada.

9.

Plan prijema u službu u gradska upravna tijela za 2011. stupa na snagu danom donošenja.

KLASA: 112-01/09-01/01

URBROJ: 2105/03-07/1-09-6

Novigrad, 21. 01. 2011.

Gradonačelnik


Anteo Milos, v.r.
Tabela 1. 

PLAN PRIJMA U SLUŽBU NA NEODREĐENO VRIJEME

U GRADSKA UPRAVNA TIJELA GRADA NOVIGRADA ZA 2011.

	Naziv upravnog tijela
	stanje popunje-

nosti radnih mjesta
	Planirani prijem razrađen

po stručnim spremama
	Predviđeni broj radnih mjesta po Pravilniku



	
	
	VSS
	VŠS
	SSS/NSS
	

	URED GRADONAČELNIKA
	4
	0
	0
	0
	4

	UPRAVNI ODJEL ZA OPĆU UPRAVU, PRAVNE POSLOVE I DRUŠTVENE DJELATNOSTI
	6
	0
	0
	0
	8

	UPRAVNI ODJEL ZA PRORAČUN I GOSPODARSTVO
	7
	0
	0
	0
	8

	UPRAVNI ODJEL ZA KOMUNALNI SUSTAV, PROSTORNO UREĐENJE I ZAŠTITU OKOLIŠA 
	             10
	1
	0
	0
	11


16.

Nakon izvršenog uspoređivanja s izvornim tekstom utvrđena je pogreška u Odluci o izmjeni Odluke o komunalnom doprinosu  (KLASA: 415-03/10-01/1, URBROJ: 2105/03-02/01-10-2) od 11. svibnja 2010. godine objavljenom u “Službenim novinama Grada Novigrada”, broj 4/10 te se daje

ISPRAVAK

Odluke o izmjeni Odluke o komunalnom doprinosu
U glavi Odluke umjesto datuma “11. svibnja 2009.” treba stajati datum “11. svibnja 2010.”.

KLASA: 415-03/10-01/1

URBROJ: 2105/03-02/01-10-3

Novigrad, 23. ožujka 2011.

UPRAVNI ODJEL ZA KOMUNALNI SUSTAV, PROSTORNO UREĐENJE I ZAŠTITU OKOLIŠA

PROČELNICA

Sandra Rugani Kukuljan, v.r.

17.

Na temelju članka 295. Zakona o obveznim odnosima (Nar.nov. br. 35/05 i 41/08) i članka 1. Odluke o obvezatnom korištenju komunalne usluge skupljanja i odvoza otpada, a u svezi s člankom 34. stavkom 1 .točkom 2. Zakon o komunalnom gospodarstvu  ( Nar. nov. br. 36/95., 70/97.,128/99., 57/2000., 129/2000., 59/2001., 26/2003. - pročišćeni tekst, 82/2004., 110/2004.  uredba, 178/2004., 38/2009. i 79/2009. ) Nadzorni odbor 6. MAJ-a d.o.o. Umag na sjednici održanoj dana 29. ožujka 2011. godine, donio je

OPĆE UVJETE ISPORUKE

komunalnih usluga skupljanja i odvoza komunalnog otpada

Opće odredbe

Članak 1.

            Ovim Općim uvjetima isporuke komunalnih usluga skupljanja i odvoza komunalnog otpada određuju se međusobni odnosi između Isporučitelja usluge i korisnika usluge na području Grada Umaga, Buja, Novigrada, Općina Brtonigla, Grožnjan i Oprtalj, na kojem Isporučitelj obavlja navedenu komunalnu djelatnost.

Članak 2.

          
U smislu ovih Općih uvjeta pojedini  izrazi znače:      

- Isporučitelj komunalne usluge je 6. MAJ d.o.o. za komunalne usluge, Umag, Tribje 2 (u daljnjem tekstu: Isporučitelj);

- Korisnik komunalne usluge su pravne i fizičke osobe koji su vlasnici građevina ( odnosno posebnog dijela građevine ( zgrada, stanova i poslovnih prostora ) te korisnici građevina odnosno posebnog dijela građevine (  stanari, najmoprimci, zakupci i drugi korisnici stambenih i poslovnih prostora ) kada je vlasnik obvezu plaćanja ugovorom prenio na korisnika  ( nastavno: korisnik );

- Komunalna usluga je skupljanje i odvoz komunalnog otpada i njegovo trajno odlaganje na odlagalište komunalnog otpada;

- Komunalni otpad je otpad iz kućanstva, otpad koji nastaje čišćenjem javnih površina i otpad koji je po svojstvima i sastavu sličan otpadu iz kućanstva, a koji nastaje u gospodarstvu, ustanovama i uslužnim djelatnostima, sukladno odredbi članka 3. Zakona o otpadu (Nar.nov.br. 178/04, 111/06, 60/08, 87/09).

Ugovor o isporuci komunalnih usluga

Članak 3.

            Ugovor o isporuci komunalnih usluga ne sklapa se u pismenoj formi. 

Ugovor o isporuci komunalnih usluga sklapa se na temelju podnesenog zahtjeva korisnika komunalne usluge isporučitelju usluga (ugovor o pristupanju).

            Sklapanjem ugovora o pristupanju komunalne usluge korisnik komunalne usluge prihvaća u svemu ove Opće uvjete.

            Isporučitelj usluge je dužan na zahtjev stranke bez naknade korisniku komunalne usluge uručiti mu ove Opće uvjete.

Članak 4.


Smatra se da je sklopljen ugovor o isporuci komunalne usluge i u slučajevima kada korisnik komunalne usluge nije podnio zahtjev za sklapanjem ugovora o isporuci komunalne usluge, a Isporučitelj navedenu komunalnu uslugu vrši organizirano za dio grada, sela ili naselja u kojem se nalazi stambeni ili poslovni prostor korisnika komunalne usluge. 

 
Obveza korištenja komunalne usluge nastaje trenutkom stjecanja vlasništva odnosno prava korištenja građevine, odnosno posebnog dijela građevine a sve sukladno Odlukama o obveznom korištenju komunalne usluge i održavanja čistoće u dijelu koji se odnosi na sakupljanje i odvoz komunalnog otpada koje donose jedinice lokalne uprave i samouprave iz čl. 1. ovih Općih uvjeta na području na kojem Isporučitelj obavlja komunalne usluge.

Članak 5.

Korisnik komunalne usluge je dužan, u roku 15 ( petnaest dana ) od dana stjecanja vlasništva ili prava korištenja, Isporučitelja u pisanoj formi obavijestiti o stjecanju vlasništva odnosno prava korištenja građevine, odnosno posebnog dijela građevine, kao i o svim promjenama  koje se odnose na  broj članova kućanstva,  površinu stambenog prostora, naziv, tvrtku, namjenu građevine odnosno posebnog dijela građevine i drugim relevantnim promjenama koje utječu na međusobne odnose u isporuci i korištenju komunalne usluge.
Ukoliko korisnik komunalne usluge ne izvrši obavezu iz prethodnog stavka ovog članka biti će terećen i dalje korisnik komunalne usluge koji je evidentiran u poslovnim knjigama Isporučitelja.

Korisnik komunalne usluge je dužan Isporučitelju, uz obavijest iz stavka 1. ovog članka, priložiti dokaz o vlasništvu građevine ili posebnog dijela građevine ( izvadak iz zemljišne knjige ili drugu ispravu temeljem koje je stečeno pravo vlasništva nekretnine ) odnosno ugovor  kojim je stekao pravo korištenja.

Kada korisnik komunalne usluge obavlja djelatnosti dužan je Isporučitelju, uz dokaz iz stavka 2.ovog članka, priložiti i dokaz o vrsti djelatnosti koju obavlja ( obrtnicu, izvadak iz sudskog registra ili slično ). 

Korisnik komunalne usluge je obavezan pravoremeno obavijestiti Isporučitelja usluge kod promjene namjene prostora ili djelatnosti, te proširenja  i izmjene djelatnosti ili drugih okolnosti koje znatno utječu na povećanje ili smanjenje  potreba komunalne usluge.

Kao dokaz broja članova kućanstva korisnik je dužan Isporučitelju priložiti u pravilu Izjavu u kojoj pod materijalnom i kaznenom odgovornošću izjavljuje broj članova domaćinstva te broj registriranih ležajeva ukoliko se bavi iznajmljivanjem soba, apartmana i sl.

Članak 6.

Korisnik komunalne usluge ne može otkazati ugovor o isporuci komunalne usluge kada istovremeno obavljanje ovih nije osigurao na način propisan Zakonom o komunalnom gospodarstvu  i Zakonom o otpadu, osim u slučaju prestanka prava vlasništva odnosno prava korištenja.

          Sve obavijesti i zahtjeve iz članka 5. i ovog članka korisnik komunalne usluge podnosi Isporučitelju usmeno ili u pisanoj formi u sjedištu Isporučitelja u Umagu, Tribje 2 u uredovno radno vrijeme od 7,00 do 15,00 sati, ili na e - mail adresu info@6maj.hr.

        Uvjeti isporuke komunalnih usluga

Članak 7.

           Isporučitelj usluge osigurava dovoljan broj spremnika za komunalni otpad (kontejnera), veličine 240 litara, 660 litara, 770 litara, 1100 litara, i to četiri do pet obitelji po jednom spremniku srednje veličine, te učestalost odvoza komunalnog otpada ovisno o broju stanovnika u pojedinim dijelovima naselja.

Isporučitelj osigurava za dijelove naselja navedene u točki 1. ovog članka spremnika za papir, staklo i «pet» ambalažu određene količine.

            Isporučitelj osigurava smještaj spremnika na način da od pojedinog korisnika spremnik nije udaljen više od 200 m, izuzetak su rjeđe naseljena naselja.

            Spremnici se postavljaju prema planu rasporeda spremnika za komunalni otpad koji  je sastavni dio ovih Općih uvjeta, pritom uzimajući u obzir da ne ometaju kolni i pješački promet, te da ne utječu bitno na estetski izgled pojedinih uređenih javnih površina i urbane opreme (parkovi, vodoskoci, ulični satovi, klupe, nadstrešnice za promet i sl.)

            Korisnici komunalnih usluga nisu ovlašteni mijenjati položaj spremnika u prostoru, te za slučaj da isto učine, osobno odgovaraju za štetu koja nastane uslijed izmijenjenog mjesta spremnika u prostoru.

Članak 8.

Isporučitelj osigurava odvoz komunalnog otpada:

- u starogradskoj jezgri (Umag, Buje, Novigrad) od 15.05. do 15.09. svakodnevno, od 15.09. do 15.05. svakodnevno, osim nedjeljom.

- u prigradskim naseljima odvoz se vrši od 15.05. do 15.09. svaka dva dana, a od 15.09. do 15.05. svaka tri dana, osim nedjeljom.

- u manjim naseljima odvoz se vrši jedanput do dva puta tjedno, prema potrebi.

           U slučaju da broj postavljenih spremnika i učestalost odvoza komunalnog otpada prema kriterijima iz stavka 1. ovog članka nije dovoljan u pojedinim razdobljima kalendarske godine, Isporučitelj će osigurati, prema vlastitoj procjeni, pojačano vršenje usluga odvoza komunalnog otpada.

Članak 9.

Spremnici za komunalni otpad u pravilu se postavljaju na javnim površinama.

           U slučaju da je spremnik za komunalni otpad po položaju nužno postaviti na zemljište u vlasništvu fizičke ili pravne osobe, zatražiti će se suglasnost vlasnika. 

           U slučaju iz stavka 2. ovog članka, vlasnik zemljišta dužan je osigurati  nesmetani pristup spremniku za komunalni otpad svim korisnicima, te pristup službenih osoba i vozila Isporučitelja usluga radi kontrole i održavanja spremnika.

Članak 10.

             Isporučitelj usluge održava spremnike za komunalni otpad u stanju funkcionalne sposobnosti, brine o  njihovoj čištoći i ispravnosti.

Članak 11.

Isporučitelj usluge je dužan odmah, odnosno u najkraćem mogućem roku, obavijestiti korisnike usluga o smanjenoj učestalosti isporuke usluga, osim u slučajevima kada se smanjena isporuka usluga  nije mogla predvidjeti ni otkloniti.

U slučajevima iz stavka 1. ovog članka, Isporučitelj je dužan po prestanku okolnosti koje su dovele do smanjenja obavljanja usluga u najkraćem roku skupiti i odvesti sav komunalni otpad koji nije skupljen i odvezen.

Članak 12.

Korisnik komunalne usluge može odlagati u spremnike za komunalni otpad isključivo komunalni otpad.

Korisnici su dužni komunalni otpad odlagati u posude za otpad, u zatvorenim vrećicama, tako da se otpad ne rasipa, te su dužni posudu za otpad zatvoriti. 

Zabranjeno je posude za otpad istresati, prebirati po odloženom otpadu ili na bilo koji drugi način onečišćavati mjesto gdje je postavljena posuda za otpad. 

Zabranjeno je glomazni otpad odlagati u posude za komunalni otpad. 

Korisni sastojci komunalnog otpada moraju se izdvajati ukoliko postoje uvjeti za posebno odlaganje.

Članak 13.

Radi zaštite korisnika usluge i omogućavanja kvalitete usluge, korisnicima usluge isporučitelj osigurava mogućnost prijave potreba u isporuci usluga na tel.br. 741-585 u vlasništvu Isporučitelja, odnosno za grad Umag - mob.tel.br. 091-531-8075,  za grad Novigrad - mob.tel.br. 091-531-8073, za grad Buje - mob.tel.br. 091-531-8074, svakim radnim danom 7,00 do 15,00 sati.

Način obračuna cijene usluge i način izmjene cijena
Članak 14.

            Cijena usluge odvoza komunalnog otpada utvrđuje se prema količini otpada izražena kao zbroj prosječne godišnje odložene količine otpada po metru kvadratnom bruto površine nekretnine (stana, poslovnog prostora) u vlasništvu korisnika usluge na kojoj se stvara komunalni otpad.

             Za domaćinstva, fiksni dio troškova iznosi 85% cijene usluge, obračunava se kao i dosad, po metru kvadratnom prostora, a varijabilni trošak od 15% obračunava se po količini otpada po broju osoba kućanstva.


Za poslovne prostore cijena se utvrđuje po metru kvadratnom bruto površine objekta i ovisno o vrsti djelatnosti.

             Svi prosjeci su promjenjivi te se mijenjaju na godišnjoj razini, ovisno o smanjivanju količina odloženog otpada.

Članak 15.

             U slučaju izmjene cijene usluge prema postupku propisanom zakonom, Isporučitelj komunalnih usluga obavijestiti će pravoremeno korisnike komunalnih usluga putem sredstva javnog priopćavanja i pojedinačnom obavijesti koje moraju sadržavati: dosadašnji iznos cijene, povećani iznos cijene, postotak povećanja cijene i datum primjene nove cijene usluge.

Način plaćanja cijene komunalne usluge 

Članak  16.

             Korisnik komunalne usluge plaća komunalnu uslugu na osnovi ispostavljenih računa Isporučitelja komunalne usluge: pravne osobe mjesečno, fizičke osobe kvartalno, korisnici objekata za odmor jedanput godišnje i to 01.07. za tekuću godinu. 

             Račun za obavljenu komunalnu uslugu sadrži podatke o Isporučitelju usluge, o korisniku komunalne usluge, načinu obračuna cijene, visini cijene po obračunskoj jedinici iz članka 14. ovih Općih uvjeta, te obavijest o eventualno nenaplaćenim potraživanjima.

            Kod pogrešno obračunanih računa za izvršenu komunalnu uslugu, korisnik komunalne je dužan o tome odmah, a najkasnije u roku 15 dana od dana dostave računa, izvjestiti Isporučitelja.

            Kad je korisnik komunalne usluge prihvatio isporuku usluge, a nije podnio zahtjev za zaključenje ugovora o isporuci komunalnih usluga u smislu članka 4. ovih Općih uvjeta, te se ne može utvrditi dan početka korištenja usluga, korisniku će se obračunati korištenje usluga prema njegovoj izjavi, a najviše unazad u vremenu trajanja zastarnog roka. 

 
Rok u kojem je korisnik komunalne usluge dužan platiti cijenu komunalne usluge naznačen je na računu.

         Isporučitelj može obračunati zakonske zatezne kamate za račune koji nisu plaćeni u propisanom roku.

Ako računi nisu podmireni u propisanom roku Isporučitelj usluge šalje opomenu, a stvarni trošak slanja opomene snosi korisnik komunalne usluge.

Članak  17.

         Računi se dostavljaju korisniku komunalne usluge na adresu građevine ili posebnog dijela građevine za koji se pruža usluga, a na izričit zahtjev korisnika, na adresu koju on odredi.

Ukoliko korisnik usluge ne dobije račun za određeni period korištenja usluge obavezan je provjeriti u sjedištu Isporučitelja razloge i podmiriti obaveze.

Članak  18.

Kod pogrešno obračunanih računa za isporučenu komunalnu uslugu, korisnik komunalne usluge je dužan o tome odmah, a najkasnije u roku 15 dana od dana dostave računa, izvjestiti Isporučitelja.

            U slučaju prekoračenja plaćanja cijene za komunalne usluge, Isporučitelj može umanjiti obvezu plaćanja korisnika za mjesec ili mjesece koji slijede nakon mjeseca u kojem je prekoračeno plaćanje komunalne usluge. 

Članak 19.

           U slučaju da Isporučitelj i korisnik komunalne usluge imaju međusobna novčana potraživanja s osnova izvršenih komunalnih usluga i s druge pravne osnove, oni mogu međusobno izvršiti prijeboj potraživanja.

Članak 20.

Isporučitelj može privremeno obustaviti pružanje komunalne usluge ako korisnik komunalne usluge nije platio dva uzastopna računa.

Članak 21.

          Zbog neplaćanja dospjelih obveza Isporučitelj će pokrenuti postupak prisilne naplate. Ako je prisilna naplate povjerena odvjetniku trošak opomene naplaćuje se prema odvjetničkoj tarifi.

Prijelazne i završne odredbe

Članak 22.

          Ovi Opći uvjeti objaviti će se u službenom glasilu Grada Umaga, Novigrada, Buja te Općina Brtonigla, Grožnjan i Oprtalj te web stranicama Isporučitelja i na oglasnoj ploči u sjedištu Isporučitelja. 

